
I. 

FRA  REJSEN. 


Richardt:  Nyere  Digte. 

Sophia-Moskeen. 


Halv  gjemt  bag  Gravkapeller,  Kræmmerbure, 

Lig  Egestammen  mellem  Krat  og  Kravl, 

Sig  løfte  tungt  Moskeens  gamle  Mure, 

Med  Stræbepillers  Værn  mod  Tidens  Fure, 

Med  brede  graaligrøde  Marmortavl; 

Men  højt  mod  Himlens  Blaa  fra  liver  en  Gravl 

Opstige  Minareterne  de  ranke, 

Som  mod  Guds  Tlirone  Hjertets  stille  Tanke. 

Derinde  flokke  sig  til  fromme  Bønner, 
Paa  Maatten,  over  Marmorgulvet  spændt, 
Prophetens  brune,  turbanklædte  Sønner; 
Og  under  Hvalvet  hen  en  Mumlen  dønner, 
Mens  hvert  et  Aasyn  er  mod  Mekka  vendt; 
Og  med  Koranens  Forskrift  nøje  kjendt. 
De  toe  sig,  bøje  sig,  til  Jorden  falde, 
Het  som  et  Vindpust  svajede  dem  Alle. 

Men,  vandrer  JØjet  om,  med  Straalen  følger 

Op  over  Silkehang  og  Søjlehal, 

Ja  som  fra  Havsens  Bund  til  Kuplens  Bølger, 

Til  disse  Hvalv,  hvis  Støttepunkt  sig  dølger,  — 

Og  atter  sænker  sig  med  Buens  Fald: 

Da  skimter  du  bag  Kalkens  tynde  Skal, 

Tæt  under  Bedenischens  glatte  Karme 

En  Christus-Skikkelse  med  aabne  Arme. 

Der  staar  han,  Hyrden!  paa  sin  Hjord  han  kalder. 
Thi  dette  Tempel,  det  har  ham  hørt  til; 
Et  Kors  har  blinket  over  disse  Haller, 
En  Psalme  brust  fra  disse  gyldne  Traller, 
Og  denne  Altartomt  har  havt  sin  Ild; 
Her,  hvor  en  Dervischs  Klage  fraader  vild, 
Her  svang  Chrysostomos  sin  stærke  Svøbe, 
Og  her  lod  Nordens  "Væringer  sig  døbe. 

Men  Løgn  skød  op  bag  disse  Mure  stærke, 

Om  Kejserkirkens  møre  Helgenbeen; 

Og  Lasten  bolede  med  Korsets  Mærke, 

Og  ingen  Sang  af  Troens  Morgenlærke 

Sig  løfted  over  Hellas'  Tempelsteen; 

Det  var  som  disse  Søjler  fra  Athen 

Kun  svampet  Viisdom  frem  paa  Læben  kaldte, 

Saa  Chris  tus  taug,  og  kun  „Sophia"  talte. 

Og  derfor  maatte  Kalkekosten  væde 
Det  pestbefængte,  døde  Marmorbrud, 
Og  Mahmuds  Granger  Kirkegulvet  træde, 
Og  toes  i  Blod  et  smittet  Altarklæde, 
Og  hvert  et  Afgudsbilled  kastes  ud; 
„Slet  ingen  Ghid  der  er  foruden  Ghid!" 
Den  Lovsang  maatte  frem  i  disse  Haller; 
Men  hist  i  Choret  Christus  staar  og  kalder. 

Ved  det  døde  Hav. 


Du  døde  Hav,  hvi  vinker  du 
Som  Løn  paa  Dagens  Møje? 
Hvi  kalder  du,  kvi  blinker  du 
Som  Ørkenlandets  Øje? 
Hvormange  Kilder  du  har  slugt, 
Og  om  du  blaaner  nok  saa  smukt, 
Du  er  dog  Sodoms  beeske  Frugt, 
Som  Ganen  ej  kan  døje. 

Den  lyse  Himmel  taager  du 

Bag  dine  Fjelde  vilde, 

Kun  Salt  og  Svovel  koger  du, 

Og  dræber  Dalens  Kilde; 

Saa  Blomsten  flyr  dit  golde  Sand, 

Saa  Fisken  daaner  i  din  Strand, 

Saa  mødig  Ganger  ved  dit  Yand 

Sin  Tørst  tør  ikke  stille. 

Og  dybt  paa  denne  Kjedels  Bund 
Sig  Sodoms  Grave  dølge, 
Der  fløjter  ingen  Fuglemund 
Med  Vemodssuk  i  Følge  ; 
Lig  de  Fordømtes  Taareflod, 
Kun  født  af  Rædsel,  ej  af  Bod, 
Gaar  over  Graven  tung  og  mod 
Den  bittersalte  Bølge. 

O  Verdens  svigefulde  Lyst, 
Hvad  Attraa  end  du  vækker, 
Du  ligner  denne  falske  Kyst 
Og  som  dens  Vande  gjækker! 
Et  Skjær  af  Himlen  laaner  du, 
Men  kun  i  Frastand  blaaner  du: 
Den  der  vil  lædskes  haaner  du, 
Og  Beeskhed  kun  ham  rækker. 

Farvel,  Farvel  du  døde  Hav, 
Saa  skjønt,  saa  taust,  saa  øde,  — 
Er  jeg  som  du  en  kalket  Grav, 
Behold  saa  du  det  Døde! 
Hist  under  Moabs  Fjeldekam 
Alt  vinker  Jordans  Døbedam, 
Der  skal  min  Længsel  finde  ham, 
Hvis  Bad  kan  igjenføde. 


8 


i  Nazareth. 


Mellem  disse  grønne  Høje 
Yogted  ham  hans  Moders  Øje, 
Traadte  han  sin  Barnesko; 
Gik  med  Kvinderne  til  Brønden, 
Slumred  ind  ved  Bækkens  Nynnen 
Hvor  de  høje  Palmer  gro. 

Og  naar  Thabors  Eg  var  fældet, 
Gik  med  Joseph  han  paa  Fjeldet 
Til  den  faldne  Kæmpeslægt; 
Saae  med  Ynk  de  grønne  Grene 
Tørne  mod  de  skarpe  Stene, 
Yilde  gjerne  Saaret  lægt. 

Og  naar  Hjordens  Faar  og  Geder 
Søgte  til  de  stejle  Steder, 
Har  han  fulgt  dem  ogsaa  did; 
Tidt  paa  Tornebuskens  Tænder 
Har  han  saaret  sine  Hænder, 
For  at  fri  det  lille  Kid. 

Har  han  leget?  hvorfor  ikke! 
Leget  under  Hyrdens  Blikke, 
Tegnet  Zions  Mur  i  Sand, 
Og  i  Figentræets  Skygge 
Lært  af  Spaanerne  at  bygge 
Tempelbuer  med  Forstand. 

Bjerget,  om  hvis  grønne  Sider 
Karavanen  langsomt  glider, 
Svinder,  dukker  frem  paany: 
Det  har  sikkert  seet  ham  vandre 
Med  Maria,  med  de  Andre 
Paa  Besøg  i  Kana  By. 

Da  har  ofte  han  sig  bukket 
Og  af  Markens  Liljer  plukket, 
Og  sin  kjære  Moder  bragt 
Grønt  af  Vaarens  Førstegrøde 
Og  Granatens  luer  øde 
Morgenfriske  Blomsterpragt. 

Og  ved  Aftentid  fra  Brinken 

Har  hun  viist  ham  Havets  Blinken 

Fjernt  i  Karmelbjergets  Læ, 

Karmel,  i  hvis  Egesale 

For  Elias'  Tordentale 

Folk  og  Konge  sank  i  Knæ. 

Men  naar  Bagens  Fakkel  slukkes, 

Og  det  trætte  Øje  lukkes, 

Og  kan  slumrer  paa  sit  Straa: 

Flokke  sig  ad  tusind  Veje 

Til  en  Vagt  om  Jesu  Leje 

Vingede  Guds  Engle  smaa. 

Da  sig  Himlen  højt  oplader, 
Og  han  løftes  til  sin  Fader 
Og  kan  seer  sin  Guddomsmagt ; 
Dog  mod  Tømmermandens  Hytte 
Vil  han  Himlens  Sale  bytte, 
Til  hans  Gjerning  er  fuldbragt. 

Og  Marias  Hjerte  banker, 
Og  med  underlige  Tanker 
Staar  hun  hos  sin  lille  Søn; 
Solen  stiger,  Alt  er  rede; 
Og  hun  hører  Barnet  bede, 
Ham  som  er  Alverdens  Bøn. 

Thabor. 


Paa  Es  dralonsletten,  hvor  Vaaren  holder  Fest, 
Hvor  Beduinen  nakker  paa  sin  flyvende  Hest, 
Hvor  Teltlejren  flytter  sig  saa  hist  og  saa  her: 
Der  maalte  Bonaparte  med  Tyrken  sit  Sværd. 

Men  som  en  hellig  Hymne  over  Verdensaandens 

Larm, 

Løfter  sig  i  Øst  over  Sletten  saa  varm 

Thabor,  i  et  Skyslørs  festlige  Skrud, 

Med  Myrther  i  Sløret,  skjøn  som  en  Brud. 

Mellem  Eg  og  Terebinthe  vinder  sig  en  Sti, 
Raaen  i  Skoven  min  Fod  kom  forbi, 
Slynggrønt  et  bobler  af  hver  Rift,   om  hver  Rand, 
Turtelduen  kurrer;  det  er  Sulamiths  Land. 

Og  fra  Toppen  —  I  Navne,  som  aldrig  vil  dø! 
Libanon  hist,  her  Genezareth  Sø! 
Endor  og  Nain  i  Bjergenes  Ly! 
Minder  fra  Israel,  gamle  og  ny. 

Dejlige  Bjerg,  du  skjønneste  jeg  veed, 
Skyggende  Løvsal  ved  Ørkenens  Bred! 
Er  du  mod  Libanons  Fjeld  kun  en  Dværg, 
Dig  kalder  Sagnet  Forklarelsens  Bjerg. 

Var  det  vel  her,  Han  ene  med  de  Tre 

Saaes  i  en  G-lands  som  af  solbelyst  Snee? 

Var  det  vel  her,  hans  trofaste  Svend 

Vilde  bygge  Hytter  for  Herren  og  hans  Mænd? 

Fredsæle  Fjeld,  dit  Navn  er  du  værd, 

Men  Forklarelsens  Bjerg,  det  er  ikke  blot  her: 

Ud  er  det  flyttet  i  Verden  saa  vid, 

Den  Tro  som  flytter  Bjerge,  har  flyttet  dig  did. 

Overalt  hvor  et  Fadervor  bedes  iløn, 
Overalt  hvor  der  troes  paa  Guds  eenbaarne  Søn, 
Overalt  hvor  der  bygges  ham  Hytter  paa  Jord, 
Grønnes  et  Thabor  for  Hver,  som  tror. 

Engang,  naar  i  Døden  det  isner  mit  Blod, 
Thabor,  da  flyt  dig,  giv  Fæste  for  min  Fod! 
Løft  mig  igjen  over  Storskoven  op, 
Og  lad  mig  skue  ud  fra  din  hellige  Top! 

Og  truer  mig  Endor  med  Samuels  Røst, 
Og  maner  af  Dybet  min  lønlige  Brøst, 
Vis  mig  da  Nain  og  Genezareth  Sø! 
Vis  mig  min  Frelser,  bos  Ham  tør  jeg  dø. 

Hjemvee. 

Aftenvind,  med  dine  svale, 
Vædesvangre,  friske  Pust, 
Naar  igjen  fra  Sarons  Dale 
Hjem  du  vender,  sødt  berust, 
Tag  en  Hilsen  med  i  Følge 
Over  Middelhavets  Bølge! 

Dejligt  er  der  vist  derhjemme; 
Nu  er  Yaarens  Under  ske  et  , 
Nu  har  Skoven  faaet  Stemme, 
Nu  er  Blomstersengen  redt! 
Mon  endnu  en  Anemone 
Blaaner  under  Bøgens  Krone? 

Her  er  Sletterne  forbrændte, 
Her  er  ingen  løvrig  Hal; 
Blomster  vel,  men  ej  de  kj  endte, 

Ingen  duftende  Konval! 
Syner,  underfulde,  skjønne! 
Kupler!  ak,  men  ej  de  grønne! 

Stjerner,  hulde  Trøsterinder, 
Venner  i  det  fjerne  Land ! 
Samme  Straalekrands  I  binder 
Her  som  over  Danmarks  Strand! 
Samme  Eilledskrift  I  tegne, 
Den,  at  Gud  er  allevegne, 

Derfor  under  Østens  Palme, 
Paa  Judæas  Tempelgrund, 
Synger  jeg  den  samme  Psalme, 
Som  jeg  isang  ved  Øresund; 
Nynner  den  med  eensom  Stemme, 
Men  saa  varmt  som  ej  derhjemme. 

Hjemvee  drev  mig  jo  herover 
Fra  det  fjerne  Mo derhjem 
Hjemvee  efter  Jordans  Vover, 
Zions  Høj  og  Bethlehem! 
Tør  jeg  her  saa  sønligt  sørge, 
Og  om  Bøgelunden  spørge? 

Sønligt,  sønligt  vil  jeg  sørge, 

Men  som  den  fortabte  Søn! 

Og  om  Faderhuset  spørge, 

Som  jeg  bar  forbrudt  iløn, 

Det,  hvis  Grlands  kan  Taarer  tørre, 

Det  som  end  har  aabne  Dørre, 

Naar  jeg  banker  med  en  Bøn. 

Santa  Rosalia. 


I  sin  Grotte  højt  paa  Fjeldet, 
I  det  hvide  Marmor  skaaret, 
Slumrer  Helgenindens  Billed 
Med  en  Rosenkrands  00  Haaret: 
Gjennem  Sarkophagens  Gittre 
Fakkellysets  Bølger  zittre, 
Og  det  synes  som  hun  lever, 
Som  om  Barmen  tyst  sig  hæver. 

Dog  hun  hører  ikke  Draaben, 
Som  fra  Klippeloftet  falder, 
Hører  ikke  Nordenvinden, 
Som  ad  Uvejrsfuglen  kalder; 
Men  et  Suk  kan  hende  røre, 
Taarens  Falden  kan  hun  høre, 
Og  om  hendes  Magt  og  Vælde 
Xrands  og  Tavle  højt  fortælle. 

Kongedatter  fra  Palermo! 
Hvordan  lærte  du  at  bytte 
Søjlehallen,  Silkekaaben 
Med  en  Eneboers  Hytte? 
Saae  du  ikke  Livet  gløde 
Lig  Orangerne  de  røde, 
Og  som  Drueblodet  skumme 
Over  Dalens  Gryldenkumme ! 

Sang  ej  Elskovsfuglen  for  dig 
Under  Mandeltræets  Grene, 
Var  dit  unge  Jomfruhjerte 
Altid  med  sig  selv  alene? 
Vinked  ingen  Ridders  Øje 
Meer  end  Stjernen  i  det  Høje? 
Bandt  du  aldrig  op  din  Tanke 
Som  en  Vingaardsmø  sin  Ranke! 

Møen  bandt;  men  Kongen  løste. 
„Ingen  Ridder  tør  dig  eje, 
Mod  Palermos  ædle  Perle 
Intet  Riddersværd  kan  veje! 
Kun  en  Kongesøn  tør  favne 
Dig,  en  Blomsterdronnings  Navne; 
Kun  en  Kongesøn  dig  fæste, 
Kun  den  rigeste,  den  bedste!" 


1. 


„Skal  en  Kongesøn  mig  eje, 
Giv  mig  da  til  ham,  som  fødtes 
I  en  Stald  og  hos  en  Krybbe, 
Dengang  Jord  og  Himmel  mødtes! 
Ham  min  Brudekrands  jeg  rækker, 
Og  hos  ham  jeg  Kronen  lægger;- 
Kun  en  Kongesøn  mig  fæste, 
Kun  den  rigeste,  den  bedste!" 

—  Ej  hun  offrer  sine  Lokker 
Som  en  klosterviet  Nonne, 
Knæler  ikke  lange  Timer 
For  den  malede  Madonna: 
Klostertag  blev  hver  en  Hytte, 
Hvor  en  Stodder  vilde  lytte 
Til  en  Kongedatters  Tale 
Om  sin  Brudgoms  gyldne  Sale. 

Fiskerfolket  hun  fortæller, 
Fra  en  fattig  Skudes  Fjæle, 
Om  en  solbrændt  Fiskerskare, 
Som  fik  Magt  at  fange  Sjæle; 
For  en  Mø  hun  reder  Tenen, 
Sidder  hos  paa  Tærskelstenen, 
Tørrer  hendes  Øjne  vaade, 
Reder  Hjertets  skjulte  Traade. 

Vingaardsmanden  fromt  hun  minder 
Om  den  rette  Vingaardsejer, 
Om  en  Høst,  hvor  vi  er  Druer, 
Og  hvor  Kjærligheden  vejer; 
Den  Bedragne  som  en  Søster 
Med  et  evigt  Haab  hun  trøster; 
Ingen  Angrende  hun  dømmer, 
Ingen  Stakkel  hun  forsømmer. 

Først  ved  Kveld,  naar  sortblaa  Skygger 
Over  Bjergene  sig  brede, 
Yandrer  hun  de  stejle  Stier 
Til  sin  høje  Klipperede; 
Og  hvor  Cactushækken  slipper, 
Hvor  kun  Greden  varligt  tripper, 
Fjernt  hun  hører  Bølgen  larme, 
Vriste  sig  af  Klippens  Arme. 

Da  som  en  Convolvels  Blade 
Folde  sig  ved  Aftentide, 
Fromt  hun  folder  sine  Hænder 
Til  en  Bøn  for  dem  der  lide; 
Takker  ham,  der  som  en  Fader 
Liljen  klæder,  Fuglen  mader; 
Selv  en  Fugl  og  selv  en  Lilje 
Ham  hun  rækker  al  sin  Vilje. 

Og  imn  slumrer  sødt  og  stille 
Paa  sin  kaarde  Sengemaatte, 
Medens  længstfor  s  vundne  Syner 
Dæmre  i  den  dunkle  Grotte; 
Først  i  Søvnens  dybe  Dvale 
Skuer  kun  Palermos  Sale, 
Favner  Søjlerne  de  ranke, 
Klapper  Marmorløvens  Manke; 

Seer  igjen  sit  Hjertes  Sidder; 
Nu  i  Kamp  mod  Saracenen! 
Seer  igjen  sin  køje  Fader, 
Ham  alt  dækker  Marmelstenen; 
Men  med  kver  en  Nat  der  rinder 
Blegne  kendes  Ungdoms  Minder ; 
Englesyner  kende  kalde, 
Hendes  Tanke  favner  Alle. 

Saadan  i  den  kede  Sommer; 
Saa  naar  Palmeviften  fryser. 
Alt  fra  Haarets  Flod,  den  sorte, 
Mangen  Sølverstribe  lyser. 
Hjertets  Guld  er  lige  lødig, 
Ak  men  Foden  er  saa  mødig; 
Og  idag  den  fromme  Kvinde 
Knap  til  Grotten  frem  kan  vinde. 

Stormen  løser  hendes  Lokker, 
Havet  stønner  i  sin  Vrede, 
Højt  tilmaals  om  Klipperevet 
Sprøjte  Bølgerne  dernede; 
Og  saa  hvid  som  Skummets  Fraade 
Segner  hun  i  Nød  og  Yaade; 
Hun  har  Ingen  hun  kan  kalde, 
Hun  som  havde  Hjælp  for  Alle. 

Stryger  da  paa  vaade  Vinger 
Over  hende  hen  en  Maage, 
Stænker  hendes  blege  Kinder, 
Dugger  hendes  Øjenlaage; 
Og  hun  vaagner  af  sin  Dvale 
Paa  den  øde  Klippesvale, 
Og  ved  Aftenrødens  Luer 
Over  Havet  ud  hun  skuer. 

See  da  dæmrer  i  det  Ejerne, 
Vildt  af  Nordenvinden  jaget, 
Først  et  Fnug  og  saa  en  Svane, 
Saa  et  Skib  med  Kors  i  Flaget; 
Ak,  og  nu  mod  blinde  Banker 
Tumler  det  med  brustne  Planker, 
Og  et  Skrig,  som  Hjertet  skjærer, 
Stormens  Hyl  mod  Fjeldet  bærer. 

Da  forglemmer  hun  sin  Vaande 
Og  med  Livets  sidste  Varme 
Beder  hun  af  Troens  Styrke; 
Spar  o  Herre,  spar  de  Arme! 
Synker  saa  mod  Klippegrunden 
Med  en  Engels  Smil  om  Munden, 
Slumrer  ind  saa  længselstillet 
Som  det  hvide  Marmorbilled. 

—  Morgendagen  Alt  er  stille; 
Havet  nys  et  Kuld  af  Løver, 
Knæler  fromt  ved  Bjergets  Fødder 
Som  en  angergiven  Røver. 
Frommere  med  Taarer  milde, 
Knæler  nu  en  Pilgrim  stille, 
Som  af  Synet  overvældet, 
For  den  Hellige  paa  Fjeldet: 

En,  som  nys  af  Dybets  Favntag 
Frelstes  ved  en  Bøn  af  hende , 
En,  som  gjennem  Helgenglandsen 
Kan  sin  hvide  Rose  kjende! 
Over  Kjortlens  grove  Folder 
Crucifixet  fast  hun  holder, 
Som  om  Læben  vilde  sige: 
Tak  den  ene  Naaderige! 

Til  Madonna. 


Hjælp  mig,  Madonna, 
Allerhelligste  Mø, 
Og  vil  du  ikke, 
Saa  hjælp  mig  at  dø! 

Hans  Blik  var  en  Sol 
Til  at  vaagne  ved; 
Hans  Ord  var  et  Nynn 
Om  Kjærlighed. 

Og  han  stod  ved  min  Dør 
Saa  kjæk  og  saa  rank, 
Og  han  gav  mig  en  Sølvpil, 
Maaneskinsblank ; 

Og  alle  de  røde  Roser, 
Som  over  Grjærdet  gaar, 
Lagde  han  i  mit  Yindve 
Eller  vandt  om  mit  Haar. 

—  Men  i  Søndags  i  Vignen, 
Ved  Fuldmaanens  Grlands, 
Gik  han  mig  forbi 
Og  tog  Nina  til  Dands; 

Han  som  aldrig  s  ands  ede 
De  andre  Pigers  Vej, 
Han  som  aldrig  dandsede 
Med  Andre  end  mig! 

Hører  Du,  Madonna 
I  Kjærternes  Grlands: 
Mig  gik  han  forbi 
Og  tog  hende  til  Dands! 

Da  greb  jeg  min  Pil 
Med  en  underlig  Lyst, 
Jage  den  vilde  jeg 
.  I  hans  troløse  Bryst. 

Ja  hør  mig,  Madonna 
Med  de  himmelske  Blikke, 
Dræbe  ham  vilde  jeg  — 
Men  jeg  meente  det  ikke! 

Eichardt:  Nyere  Digte.  2 

—  Nu  ligger  Pilen 

I  den  dybeste  Brønd; 
Men  her  i  mit  Hjerte 
Den  brænder  iløn. 

Tre  Gange  har  jeg 
Stængt  ham  min  Dør, 
Dog  elsker  jeg  ham 
Ligesaa  højt  som  før. 

O,  send  ham  eudnu 
En  eneste  Grang, 
Da  veed  jeg  nok  To, 
Der  vil  mødes  i  Sang; 

Da  veed  jeg  nok  To, 
Der  vil  kysses  iløn, 
Som  Orangerne  kysses 
I  Løvgangen  grøn ! 

—  Saa  skal  Du  faa  det  Halsbaand, 
Jeg  har  baaret  saa  tidt, 

Tor  dit  er  saa  gammelt 
Og  det  syner  saa  lidt; 

Og  alle  de  røde  Roser, 
Som  over  Gjærdet  gaar, 
Dem  skal  jeg  bringe  Dig 
Og  slaa  om  dit  Haar! 

Ja,  søde  Madonna 

Med  de  himmelske  Blikke, 

Hvisk  ham  i  Øret, 

At  jeg  meente  det  ikke! 

En  Munk. 


Min  Celle  gjenlød  af  Psalmesang, 

Nu  brænder  mit  Blod  derinde! 

Mit  Klosters  kjølige  Søjlegang 

Kan  ej  min  Længsel  binde; 

Thi  fra  den  Time,  jeg  hende  saae, 

Er  al  den  Syngen  gaaet  istaa, 

Som  gik  med  Klosteruhret! 

Og  Kilden  hvisker  om  Fjeldets  Luft, 

Og  hvert  et  Blomsters  krydrede  Duft 

Lokker  mig  ud  af  Buret. 

Jeg  kan  ikke  bede  min  Rosenkrands, 

Kun  Læben  Perlerne  følger; 

Og  hende  seer  jeg  i  Kjertens  Griands, 

Bag  Virakskyernes  Bølger; 

Med  Tiggerposen  jeg  Mil  paa  Mil 

Gaar  tilfjelds  for  at  tigge  et  lønligt  Smil, 

For  en  Sølvpils  Glimt  at  fange ; 

Og  kaster  jeg  mig  paa  Lejet  hen, 

Er  Dødninghovedet  mig  en  Ven  — 

Men  for  mig  selv  er  jeg  bange. 

O  Moder,  hvi  bandt  du  et  tolvaars  Barn 

Med  Kirkens  hellige  Kjæde,  — 

Mit  Munkeløfte  er  nu  det  Garn, 

Som  Djævlen  holder  mig  rede! 

Jeg  er  ikke  skabt  til  Helgen,  jeg, 

De  tusinde  Tvivl  fortære  mig, 

Jeg  tror  ej  Kirkens  Propheter ; 

Den  fremmede  Maler  har  gjort  mig  klog, 

Og  selv  har  jeg  læst  i  den  hellige  Bog: 

Hustru  havde  Sankt  Peter! 

Hvi  tør  jeg  Ingen  elske,  jeg, 

Ingen  liden  Hytte  mig  bygge! 

Den  fattigste  Hyrde  paa  alf  ar  Vej 

Tør  kjende  Kjærligheds  Lykke; 

Tør  sætte  Bo  i  Campagnens  Gruus 

Og  med  en  Yoxstilk  til  Brudeblus 

Favne  sin  brune  Pige,  — 

Trykke  det  lallende  Barn  til  sit  Bryst, 

Elske  det  op  i  Nød  og  Lyst, 

Den  Lykke-  Lykkelige! 

Kunde  jeg  bytte  min  Klostergrav 
Mod  en  Gravruin  paa  Heden,  — 
Med  Krumstav  bedre  end  Bispens  Stav, 
Skulde  jeg  vogte  Geden! 

2* 

Yar  først  Tarån telen  fejet  ud, 

Saa  flytted  jeg  ind  med  min  unge  Br 

Som  Vinden  frisk  tilmode ; 

En  Smule  Hvælving  til  Højenloft, 

Lukket  med  Leer  saa  tæt  som  grovt, 

Snart  skulde  vi  Væggen  sode! 

En  stumpet  Bue  til  Vingaardsland, 
En  Lyngkrands  om  vor  Frue,  — 
Vee  mig!  jeg  er  i  Munke  s  tand, 
Tør  aldrig  fange  min  Due ; 
Vee  mig,  jeg  træder  paa  Hængedynd 
O  Synd  I  gjør,  at  I  gjør  til  Synd, 
Hvad  af  mit  Bryst  er  vældet! 
Nu  kimer  det  første  Bedeslag,  — 
Farvel  min  Kutte,  mit  Klostertag! 
Saa  keller  E-øver  paa  Fjeldet! 

Julen  i  Rom. 

(Ved  Skandinavernes  Julefest  18G1.) 


Den  glade  Tid  kan  Ingen  af  os  glemme, 

Da  vi  var  Smaa,  og  der  var  Jul  derhjemme, 

Dengang  vi  sad  i  Mørke 

Med  Hjertet  Hop  i  Hop, 

Og  angst  af  lutter  Glæde 

Saae  Døren  springe  op, 

Paradis!  drømt  saa  mange  Gange! 

Skjønne  Træ,  Træ  foruden  Slange, 

Juletræ ! 

Saa  voxte  vi  —  fra  Nødder  og  fra  Kager, 

Men  Lysten  voxte  efter  andre  Sager; 

Den  hele  Verdens  Rige 

Blev  os  et  Juletræ, 

Med  mange  gyldne  Frugter 

I  sine  Grenes  Læ! 

Højt  hang  Rom  som  en  dejlig  Stjerne, 
Plukke  den  vilde  vi  saa  gjerne, 
Plukke  den. 

Og  videre  vi  fo'r  i  Verdens  Bige, 

Og  Alpekongen  laante  os  sin  Stige, 

Og  Haanden  ud  vi  rakte, 

Og  Eoma  kom  vi  nær, 

Og  .Flitter guld  var  ikke 

Dens  farverige  Skjær. 

Oldtids  Kraft  tændte  Straaleglandsen, 

Sang  og  Kunst  fletted  sig  i  Krandsen, 

Sang  og  Kunst! 

Men  selv  mod  Eom  tør  frit  i  Skranken  træde 

Hin  Barndoms  Lyst,  hin  hjemmefødte  Glæde! 

Den  komme  som  en  Granduft 

Og  give  Sang  vor  Bøst, 

Den  lægge  som  et  Sneeblink 

Om  Laurens  dunkle  Bryst! 

Her  i  Bom,  her  ved  ponte  molle, 

Hjemlig  Jul  Nordens  Sønner  kolde,'  — 

Hjemlig  Jul! 

Et  romersk  Æsel. 


I  Orangelundens  dæmrende  Skygger 
Staar  et  graahærdet  Æsel  og  tygger; 
Og  han  gnaver  og  gnaver  og  gnaver, 
Og  falder  saa  imellem  i  Staver. 

Det  er  fælt  at  skulle  med  Kaal  til  Rom, 
Herregud  hvad  man  saa  maa  tradske  om! 
Fra  Bageren  til  Kræmmeren,  fra  Kræmmeren  til 

Bageren, 

Og  jeg  skal  nu  altid  være  Drageren. 
Det  er  et  Jav,  hvormed  Intet  kan  lignes, 
Og  igaar  skulde  jeg  ovenikjøbet  velsignes: 
Det  dejligste  Grrønfo'er  fik  jeg  om  Panden, 
Men  det  var  for  Øjet  og  ikke  for  Tanden; 
Munken  det  Skarn  slog  mig  Yand  i  Næsen, 
Og  Drengene  lo  ad  mit  gnavne  Væsen, 
Men  jeg  var  jo  baade  sulten  og  slunken  — ■ 
Jeg  skal  nok  ved  Lejlighed  sparke  Munken. 

Og  han  tygger  og  tygger  og  tygger, 
Og  faar  philosophiske  Nykker. 

Eet  er  der,  jeg  altid  speculerer  paa, 

Det  er  det,  hvordan  man  kunde  slippe  for  at  gaa, 

For  det  er  saa  behageligt  at  staa  stille! 

Jeg  kan  huske,  dengang  jeg  var  ganske  lille, 

Yar  jeg  paa  Ridt  med  en  Fyr,  som  kom 

For  at  see,  om  der  ogsaa  var  Æsler  i  Horn; 

Han  paastod,  at  Jorden  gaar  virkelig  rundt, 

Og  ymtede  Noget  om  Galilæi, 

Men  Philosophi  er  min  Herre  et  Fæ  i; 

Og  da  jeg  gjør  Holdt  og  lytter  og  hører, 

—  Jeg  har  altid  havt  ganske  ualmindelige  Ører  — 

Slaar  min  Herre  løs,  og  det  gjorde  ondt, 

Saa  jeg  tabte  Contenancen, 

Og  den  fremmede  Herre  tabte  Balancen. 

Men  det  har  jeg  tænkt  paa  mange  Gange, 
Især  naar  min  Herre  sulter  og  spæger  mig. 
For  hvis  det  er  sandt,  at  Jorden  bevæger  sig, 
Saa  kunde  man  jo  staa  ganske  stille 
Og  blot  saa  lempelig  flytte  Hovene, 
Og  alligevel  komme,  hvorhen  man  vilde, 
Og  komme  der  saa  temmelig  sovende! 
Det  er  min  kjære,  stadige  Tanke  — 
Men  min  Herre,  han  skal  alletider  banke! 

Tyrkisk  Justits. 


Ben  Esra,  jødisk  Kjøbmand  i  Damask, 

—  Som,  skjøndt  en  Asiat,  har  havt  in  mente 

Forlængst  Principet  om  den  frie  Rente,  — 

Har  grebet  i  sin  Lomme, 

Og  kjøbt  en  Byggegrund  i  dyre  Domme. 

Han  bygger  alt  og  Tømmeret  besørger, 

Da  falder,  som  fra  skyfri  Luft  et  Pladsk, 

En  Stævning  ned,  om  inden  Sol  er  omme, 

Til  Abu  Hassan,  Kadien,  at  komme. 

„Har  ban  da  ej  betalt?"  maaskee  Du  spørger; 

Jo;  han  har  snarere  betalt  for  rask! 

Ben  Esra  skynder  sig  til  Stadens  Kadi, 
Der  just  har  grundet  paa  et  Vers  af  Sadi, 
Som  oversat  fra  Persisk  lyder  saa: 
„Tag  Alt  hvad  du  kan  faa!u  — 

Som  sagt,  Ben  Esra  møder; 
Men  næppe  har  han  sagt  sit  første  Ord, 
Før  Kadi  brøler,  medens  Kinden  gløder: 
„Allah  er  stor! 

„Den  Grund,  du  bygger  paa,  er  viet  Jord, 
„Af  et  Skelet  inat  er  fundet  Spor!" 
„„Umuligt!"" 

Udraaber  Kjøberen,  hvid  som  en  Væg: 

Men  Abu  Hassan  sværger  ved  sit  Skjæg, 

Og  gjør  sig  vred  og  gjør  det  meget  dueligt, 

Mens  Mustapha  —  hans  Pibestopper  —  griner, 

(Thi  det  er  ham  som  paa  sin  Herres  Ordre 

Har  maattet  Knoklerne  tilgravs  befordre,) 

Og  trækker  af  med  ham  der  tviner, 

Paa  Pladsen  hen,  hvor  nu  en  gloende, 

Forventningsfuld  Forsamling  Troende 

Ham  hilser  i  forarget  Grlæde 

Med  Mundens  Vid  og  Mundens  Væde. 

„Nu  skal  vi  see!" 

Udbryder  Stadens  Dommer, 

„Vi  vil  blot  grave  nogle  Tommer." 

Der  graves  to,  der  graves  tre, 

Og  strax  et  Knokkelbeen  for  Lyset  kommer. 

„O,  hvilken  Brøde! 

„Du  paa  Prophetens  Børn  har  taget  Skjøde! 

„Du  burde  dø,  —  men  siden  du  er  Jøde, 

„Giv  heller  tusind  Pjastre  mig  i  Bøde! 

„ —  Den  hele  Grund  med  Kalk  skal  overstryges, 

„Og",  føjer  fromt  han  til,  „saa  maa  her  ryges!" 

Een  Esra  trykker  sig,  forsikrer  højt, 

Han  ejer  ej  en  Døjt, 

Men  da  de  Troende 

Just  ikke  dele  denne  Tro, 

Har  det  ved  Dommen  sit  Beroende; 

Hvor  snildt  han  søger  sig  at  sno, 

Det  nytter  ej  at  tinge, 

De  tusind  Pjastre,  de  maa  springe. 

„Men  Kjøbesummen!"  bryder  Jøden  ud. 

„Den,"  svarer  Abu  Hassan  ved  Kaféen, 

Mens  Guldet  vejes  paa  hans  egen  Bismer, 

„Den  falder  til  Moskeen!" 

Forøvrigt  en  af  Kadis  Eufemismer. 

Men  ak,  da  Abu  Hassan  Guldet  seer 
Og  hører  det  saa  venligt  klinge, 
Det  for  hans  Øren  bliver  ved  at  ringe, 
Saa  han  faar  Lyst  til  meer; 
Og  Mustapha  maa  anden  Gang  paafærde, 
Og  anden  Gang  hans  Skattegraver  være. 
"Ved  Murens  Sokkel, 
Just  tæt  ved  hin  ulykkelige  Knokkel, 

Et  lille  Sølvkors  gjemmes  godt  og  vel, 
For  i  en  Tyrkepræsts  Nærværelse, 
Til  Trøst  for  hver  en  Muselsjæl 
Og  hele  Staden  til  Belærelse, 
At  graves  op  igjen  den  næste  Kveld; 
Og  snart  det  gjøres  vitterligt,  hvorlunde 
Det  Fund  af  Kors  gjør  Sagen  reen, 
At  nemlig  hine  JBeen  var  Hundebeen, 
Yil  sige  Been  af  Christenhunde! 

Og  nu  til  Jøden  Abu  Hassan  iler; 
Idag  han  som  en  Solsik  smiler, 
Ja  var  han  sidste  Gang  en  Bøffel, 
Idag  til  Kys  han  rækker  ham  sin  Tøffel, 
Og  med  en  Salve 
Af  Complimenter  lidt  fordægtige 
Til  Jødens  Skjæg,  det  bølgende,  det  prægtige, 
Han  raaber:  „Glæd  dig,  lykkelige  Yen, 
„Jeg  siger  dig,  du  faar  din  Grund  igjen, 
,,Og  for  den  halve  Sum,  just  for  det  Halve 
„Af  hvad  den  kosted  sidst! 
„Den  anden  Halvpart,  synes  mig  forvist, 
„Tilkommer  Dommeren  i  denne  Tvist. 
„Saa  sparer  du  al  yderlig  Douceur  — 
„Forstaar  sig  vel,  et  lille  Fad  Likør, 
„En  Turban  og  deslige  Pillerier 

„Til  Dervischen  for  Røgelse  og  Bøn, 

„Og  saa  til  Mustapha  lidt  Findeløn!" 

Ben  Esra  tier; 

Han  vender  hver  en  Daler, 

Men  klog  af  Skade,  han  betaler. 


Moralen  den  er  klar: 

At  nemlig  Tyrken  ingen  har. 

Telegraphen  over  St.  Gotthard. 


Over  Alperne, 

Jordens  Bibbeen, 

Af  hvis  ene  Italien  blev  skabt, 

Den  dejlige  Eva! 

Yinder  sig  Traaden, 

Den  altid  tanse 

Dog  talende. 

Stiger  Fjeldet,  den  følger  med, 

Hælder  det  brat,  den  følger. 

Fra  Dalens  Skjød,  livor  Druerne  sortne, 

Fra  Søens  Bred, 

Hvor  Cypressen  staar  Vagt, 

Hvor  Figenbusken  hænger  over  Vandet, 

Og  den  grønne  Platan  bygger  Tag, 

Skyder  den  op  med  Fjeldet, 

Den  sorte  Traad. 

Usynlig  hænger  den  over  Fiskerens  Hoved, 

Naar  han  ved  Aften 

Med  raslende  Kjæde 

Trækker  sin  teltede  Baad  paa  Land; 

Men  naar  Solen  begynder 

Sin  Vandring  over  Bjerget, 

Seer  han  den  snige  sig 

Ind  i  Kastanieskoven 

Bag  Capellets  hvide  Mur, 

Skimter  den  over  Pynten 

Og  korser  sig. 

Saa  løfter  den  sig  med  det  røde  Fjeld. 

Under  den  tordne  de  vilde  Vande, 

Og  det  suser  i  Fyrrens  Top, 

Og  Skyerne  flokkes  om  den, 

Men  højere  gaar  dens  Vej , 

Grjennem  Taager, 

Op  mod  den  evige  Snee, 

Og  den  haster  afsted,  den  zittrende  Traad, 

Bort  med  den  nyfødte  Elv, 

Ned  mod  Valnøddelunden 

Paa  Bjergets  anden  Side, 

Ned  mod  den  grønne  Dal 

Og  de  bjælkelagte  Huse. 

Og  den  eensomme  Vandrer, 
Som  haster  i  Nattens  Stilhed, 
Hvor  Maanelyset  blinker 
Paa  Sneedronningens  Brynje, 
Han  hører  en  dobbelt  Mumlen: 
Elvens  og  Traadens; 
Men  han  seer  ingen  levende  Sjæl 
Her  paa  de  øde  Sletter. 

Da  er  det  dirrende  Luftbaand  ham  en  Ven, 

Hilsen  fra  Syd 

Og  Bud  mod  Nord; 

Og  han  ønsker,  det  vilde  røbe,  hvad  det  veed, 
Og  kan  dog  ikke  spørge: 

Som  et  lukket  Brev  hænger  det  mod  Himlen, 

Med  de  tause  Stjerner  til  Segl. 

Var  det  et  Bud  om  Død, 

Der  klang  fra  den  zittrende  Stræng? 

Eller  et  Ja  til  en  Bejler? 

Eller  var  det  spundne  Metal  en  Krigslur, 

Der  raabte  Verden  paa  Vagt? 

Var  den  flyvende  Grnist  en  Fakkel  ? 

Ak,  bag  denne  spæde, 

Bævende  Harpeklang, 

Naar  Vinden  aander  i  Strængen, 

Graar  en  lydløs,  stærkere  Bøst; 

Den  vil  suse  for  Menneskers  Øren 

Snart  som  Bølgernes  Larm, 

Snart  som  en  Psalme, 

Og  den  spædeste  Svingning 

Sætte  Tanker  i  Gang, 

Drive  mægtige  Hjul, 

Svinge  Verden. 

Men  til  Vandreren  synger  den  en  Sang, 

Den  kobberbundne  Stræng, 

Om  Granskerens  Seerblik, 

Om  Menneskeaandens  Højlied: 

Snart  vil  et  Net  af  jernklædte  Nerver 

Krydse  den  rullende  Jord, 

Saa  der  er  ikke  Tid  eller  Hum. 

Hvor  stærk  er  da  Menneskens  Slægt! 

Tordenkilen  greb  den 

Og  smedded  den  om  til  en  Budstik, 

Tæmmed  de  takkede  Lyn, 

Og  spændte  det  vilde  Spand 

For  sin  Tankes  Vogn, 

Saa  der  er  ikke  Bjerg  eller  Dal. 

Sænkes  ikke  Højene,  og  fyldes  ikke  Dalene? 

Spørges  om  gunstig  Vind? 

Skrækker  et  mile  dybt  Svælg? 

Nej!  vi  kan,  hvad  vi  vil, 

Yi  kan  tøjle,  vi  kan  tugte,  vi  kan  tæmme 

Hver  hemmelig  Naturens  Kraft. 

Men  eet  Hav  veed  jeg, 

Der  slænger  Tanken  tilbage  som  Vrag, 

Og  fra  hvis  ukj endte  Kyst  der  ikke  kommer  Svar 

Før  ved  Dagenes  Ende, 

Og  eet  Svælg, 

Svimlende  dybt, 

Som  Alverdens  Yiisdom  ikke  fylder. 

Et  uskyldigt  Barn 

Har  lettest  ved  at  plante  sin  Fod 

Paa  Svælgets  anden  Side, 

Men  det  vider  sig  med  Dagenes  Flugt; 

Og  kjender  du  ej  det  Frelsens  Træ, 

Som  Han,  den  Hellige, 

Bar  paa  sin  Skulder 

Og  lagde  til  Grangtræ  for  os; 

Prøv  da  selv  at  bygge  dig  Bro  — 

Du  mægter  det  ej ! 


II. 


BLANDEDE  DIGTE. 

Studereliv. 

(Nordisk  Højtid  13  Jan.  1863.) 


Hvor  herligt  er  et  Aftenlag 

Med  Viddets  Blus  og  Sangens  Toner 

Men  herligst,  naar  en  dygtig  Dag, 

Et  flittigt  Forskerværk  det  kroner; 

Og  den  var  aldrig  ret  Student, 

Som  ej  lidt  Granskerfryd  har  kjendt, 

Og  ej  som  Værnepligtig  tjent 

I  Spydgudindens  Legioner. 

Det  er  en  Fryd,  i  fredet  Skjul 
De  gamle  Guder  end  at  dyrke, 
Og  lære  af  Athenes  Fugl 
Den  gode  Kunst,  at  see  i  Mørke; 
Og  spørge  ret  af  Hjertens  Lyst, 
Og  fange  Svar  af  Fortids  Røst, 
Og  lade  Stemmen  i  vort  Bryst 
Vor  stille  Dommergjerning  styrke. 

Men,  hugged  Du  i  Sprogets  Ur 

For  Ordets  ægte  Malm  at  vinde; 

Og,  var  den  mægtige  Natur 

Din  tause  Higens  Elskerinde; 

Og,  var  paa  Fortids  Sagn  Du  klog, 

Og  gransked  Du  i  Bøgers  Bog: 

De  mange  Veje  mødes  dog 

For  samme  Sandheds  Tempeltinde. 

Ja  der,  i  tusind  Søjlers  Krands 

Staar  Altret  med  de  hvide  Flammer, 

Som  fik  af  Julestjernen  Glands 

Og  Præster  blandt  Alverdens  Stammer, 

Og  Yed  fra  Kundskabstræets  Green, 

Og  Slægters  Kraft  paa  Offersteen,  — 

Der  vil  vi  hente  Hver  og  Een 

En  Gnist  til  Lampen  i  vort  Kammer. 

Ved  Indvielsen  af  Studenterforenings-Bygningen. 

(Den  17de  April  1863.) 
I. 

Chor. 

Vi  hilse  dig,  vort  nye  Hjem, 

Saa  enige  som  glade! 

Af  Fortids  Rester  nyt  skudt  frem 

Som  Bøgekrattets  Blade! 

To  Søjler  er  din  meste  Pragt, 

Men  Haab  og  Ungdom  holde  Vagt. 

Vort  Hjem,  men  ikke  Drengens  Hjem, 

Det  moderlige,  lune; 

Vort  Hjem,  men  ikke  Mandens  Hjem, 

Richardt :   Nyere  Digte.  3 

Med  Elskovs  dybe  Rune; 

Og  dog  et  Hjem,  et  Foraarstelt 

For  hver  Athenes  unge  Helt. 


Recitation. 

Men  før  I  flytte  ind 

Med  alt  jert  Indbo,  alt  jert  muntre  Sind, 
Vadsk  med  en  Taarenod  de  gamle  Trapper, 

—  De  trænge  haardt  dertil  — 

Men  udvadsk  ikke  Mindets  Farvespil! 

Det  Træ,  Du  kapper, 
Bar  baade  Vintergrønt  og  Sommerløv. 
See  kun  tilbage  gjennem  Støj  og  Støv, 
Da  faar  Du  Syner,  vækkende  og  stærke: 
Da  øjner  Du  den  tappre  Landsoldat, 
Som  ej  med  Fjendeflag  var  Kammerat, 
Men  som  har  skuldret  for  Athenes  Mærke; 
Da  føler  Du,  hin  gamle  Kasse  ofte 
Drivkassen  var  for  svangre  Frihedsfrø, 
Og  mindes,  at  i  lave  Grildeslofte 
Sig  hvælve d  Tankesyn,  som  seent  skal  dø. 

—  Men  har  Du  sagt  Farvel  og  lagt  din  Skjærv  i 
Hver  Bøsse  foran  Mindets  Helligdom, 

Saa  tag  din  Vandrestav  og  kom !  — 

Chor. 

Pier  er  vi! 
Vi  komme  med  Faner  og  klingende  Spil, 

Hurra,  Hurra,  Hurra! 
Et  friskere  Krigsfolk  er  ikke  til, 

Hurra,  Hurra,  Hurra. 

Fra  vore  sorte,  barbariske  Telte 

Som  Grother  og  Hunner  frem  vi  vælte. 

Hvilken  Forandring, 
Det  er  den  store  Folkevandring! 

Langs  Gammelstrand,  over  Tanais ; 
Stepperne  give  vi  snart  til  Pris. 

Da  mærker  man  Spor  af  romersk  Cultur: 
Væk  er  Neptun,  men  heel  Merkur. 

Rask  over  Donau?  Pladsen  er  ledig: 
Marinen  er  rømt  til  Nyholm  og  „Venedig". 

Alt  i  Ruin,  eller  omkalfatret, 
Vandalerne  har  nok  havt  Tag  i  Theatret! 

Hurra,  det  sidste  Bolværk  faldt! 
Fremad  mod  Rom!  vi  er  der  alt  — 

Men,  om  saa  Paven  ti  G-ange  kom, 

Hurra,  Hurra,  Hurra! 
Slippe  vi  ej  vort  vundne  Rom! 

Hurra,  Hurra,  Hurra. 

Ke  citation. 

Saa  træder  ind  i  sluttet  Trop! 

Kom  med  o  Lars,  luk  op 

For  Senioratet  og  dets  Generalstab, 

De  bolde  Formænd  for  forskjellig  Galskab; 

Luk  op  for  Musikanter  og  Poeter, 

Op  for  Kritiken,  op  for  Jens  og  Peter; 

Luk  op  for  ham  som  bragte  os  Avisen, 

Luk  op  for  Alle,  —  men  luk  i  for  Grisen! 

See  Dig  saa  om,  Du  længselsfuldt  Indtrædende: 

Hist  knejser  Hvalvet,  hvor  de  Ædende 

Skal  pejle  Kysten  af  Slaraffenland, 

Hvor  stegte  Duer  komme  flyvende, 

Mens  en  Avis-And  kommer  lyvende, 

Og  hvor  din  Yin  Du  mildne  maa  med  Vand; 

I  Loftet  sees  en  Sneppe,  — ■ 

Paa  Bordet  kommer  den  vel  næppe. 

Saa  meget  Nyt  dit  Blik  maa  samle, 

Men  Skuffedariet  —  det  er  det  gamle! 


Her  staar  Claveret;  vanligt  ej  det  klinger, 

Men  snart  en  Dædalus  det  laaner  Yinger 

Med  kyndig, .  routineret  Tommelfinger. 

—  Vel  seer  Du  ej  paa  „Jenses  Permissioner" 

De  fordum  profeterede  Galloner; 

„Den  sorte  Neger"  sagtens  og  vi  mister, 

Bestyrelsen  er  Abolitionister  — 

Og  dog  hvor  skjønt! 
See  paa  Guirlanderne,  hvis  friske  Grønt 
Er  som  et  Billed  paa  vor  egen  Grønhed, 
Og  glæd  dit  Blik  ved  Inspectionens  Skjønhed; 
See  paa  Gardinerne,  men  rør  dem  ej, 
Thi  de  er  finere  end  Du  og  jeg! 
Og  fryd  Dig  saa,  at  Dagen  er  brudt  frem, 
Da  vi  kan  vie  vort  Studenterhjem! 


Chor. 

Thi  Vældet  i  vort  unge  Bryst, 

Hver  frisk  og  vever  Kilde 

Af  Haab  og  Mod,  af  Liv  og  Lyst, 

Skal  her  i  Solen  spille; 

Og  vore  mange  Bække  smaa 

Skal  brødres  til  en  mægtig  Aa, 

Som  rinder  ej  med  sagte  Kluk, 
Faar  Kraft  fra  tusind  Aarer, 
Fra  Dybets  Malm  fra  Himlens  Dugg, 
Fra  Danmarks  Smil  og  Taarer; 
Som  elves  gjennem  Oltids  Ur, 
Men  spejler  dog  en  dansk  Natur. 


II. 

Flygtige  Telt  for  en  flygtig  Flok, 
Saa  vær  hvad  være  du  skal: 
Nok  for  os  Studenter, 
Og  nok  til  et  lille  Bal; 
Stort  nok  til  at  laane 
Hver  husvild  Sandhed  Ly, 
Kun  for  trangt  til  at  rumme 
Skimmel  og  Støv  paany. 

Du  har  af  mangen  en  dansk  Fregat 

Grjemt  Mønstret  trolig  og  vel; 

Sank  af  os  Studenter 

Nu  mangen  en  kjæk  Model: 

Stolt  og  frisk  af  Eejsning, 

Med  nagelfast  Kompas, 

Uden  Slinger  i  Søen, 

Selv  ved  et  lille  Gflas. 

Solo  og  Chor. 

Smykke  vil  vi  vore  Vægge 
Med  Athenes  Skjold  og  Landse; 
Med  vort  Banners  Kløverkrandse 
Smykke  vil  vi  vore  Vægge. 

Sang  skal  løfte  Vinens  Flammer, 
Skjaldens  luestærke  Syner, 
Viddets  Blus  og  Lunets  Klyner; 
Sang  skal  løfte  Vinens  Flammer. 

Klart  og  frit  skal  Øjet  skue, 
Kunne  Skal  og  Kjærne  skille; 
Uden  Bind  og  uden  Brille, 
Klart  og  frit  skal  Øjet  skue. 

Let  skal  Ordet  gaa  fra  Læben, 
Uden  Sminke,  uden  Smaahed; 
Uden  Hust  og  uden  Raahed, 
Let  skal  Ordet  gaa  fra  Læben. 

Fast  skal  Tankens  Bygning  tømres 
Bjælkefast  som  disse  Mure; 
Uden  Fold  og  uden  Fure, 
Fast  skal  Tankens  Bygning  tømres. 

Højt  og  varmt  skal  Hjertet  svulme, 
Højt  for  Nordens  gamle  Riger, 
Varmt  for  alle  danske  Piger; 
Højt  og  varmt  skal  Hjertet  svulme. 

Chor. 

Sætter  da  Fod  under  eget  Bord, 

Alle  gode,  danske  Studenter! 

Og  var  I  de  Yises  Steen  paa  Spor, 

Og  fløj  I  om  Dagen  i  Syd  og  Nord: 

Her  Hvilen  kvægende  venter. 

Naar  Solen  trækker  sit  Hors  paa  Stald, 

Og  Stjernerne  holde  Stevne, 

Venner  ved  Venner  vi  bænkes  skal 

Og  tales  ved  efter  Evne; 

Saa  kan  vi  prise  med  graanet  Haar 

Studentens  Graard: 
Her  var  vi  Brødre,  og  her  var  Vaar 


Studenter-Jubilæum. 

(1859). 


H  vor  denne  Flok  var  ung  og  kjæk! 
Vor  Hu  og  Tanke,  hvor  forvoven! 
Os  indjog    Stormen  ingen  Skræk, 
Thi  vi  var  unge  Træer  i  Skoven. 
Vi  fandt  at  Verden  var  saa  smuk, 
Vi  kjendte  lidt  til  Savn  og  Suk, 
Kun  lidt  til  Øxens  bratte  Hug, 
Kun  lidt  til  Vinternattens  Øde. 


En  slog  i  Præstegaarden  Rod, 

Til  Linde-Ly  for  trætte  Sjæle; 

Som  Birkeriis  en  anden  stod, 

Og  vilde  helst  blandt  Smaabørn  dvæle 

For  Syg  og  Svag  gav  Nogle  Læ, 

En  blev  vel  kun  et  Hængetræ; 

En  knejser  over  Folk  og  Fæ 

Og  skjød  ivejret  som  en  Poppel. 

Ja  vi  blev  planted'  dygtigt  om, 
Og  maatte  kjønt  for  Blæsten  neje; 
Saa  mange  Veje  som  til  Eom, 
Saa  mange  vare  vore  Veje ; 
Hin  nnge  frodige  Allee 
Har  mistet  baade  To  og  Tre; 
Dem  skal  vi  aldrig  mere  see: 
De  grønnes  i  de  Dødes  Have. 

Men  mange  Andre  savnes  her, 

Dem  binder  Hjemmets  Vedbend-Ranke 

Med  disse  Planteskolens  Træer 

Vi  samles  vil  i  Sind  og  Tanke; 

Grid  paa  et  solbeskinnet  Sted, 

Med  nok  af  Lys  og  Luft  og  Fred, 

Og  med  en  Smule  Fugtighed, 

De  trives;  de  og  deres  Poder! 


m 


For  Kvindeti. 

(Ved  Upsalensernes  Besøg  1852.) 


Sagnrige  Bølger  hilse  mildt  i  Aften 

Brødrenes  Færd; 
Fordum  de  saae,  hvordan  vi  spildte  Kraften, 

Sværd  imod  Sværd: 
Tvedragtens  Pil,  i  Blindheds  Esse  hamret, 
Sad  i  vor  Moders  blødende  Bryst; 

Og  i  Hjertekamret 

Var  der  saa  tyst. 

« 

Nu  skal  hun  kaste  karsk  den  gamle  Krykke, 

Smile  paany! 
Sønnerne  tre  vil  atter  hende  bygge 

Fredsæle  Ly: 
Hallen  er  rejst,  og  endt  er  Sværdedandsen; 
Men  der  er  tomt,  hvor  Storken  skulde  bo: 

Hvo  skal  binde  Krandsen, 

Roserne  sno? 

Manden  er  haard,  men  Nordens  fagre  Kvinde 

-Yndig  og  blid! 
Hun  skal  i  Krandsen  Bøgeløvet  binde, 

Hægblomsten  hvid; 
Mild  skal  hun  ind  i  Fruerstuen  træde; 
Uenhed  og  Bo  vil  følge  hende  næst; 

Lykkens  Fugl  vil  bede 

Selv  sig  til  Grjæst. 

Trofast  i  Haab  vi  fremad  ville  haste, 

Er  hun  os  god! 
Manddom  og  Mod  er  Runerne,  vi  kaste 

For  hendes  Fod; 
Højt  i  vort  Banner  hendes  Billed  flagre! 
Saa  kan  vi  Sydens  Storme  byde  Trods : 

Kvinderne  de  fagre 

Kæmpe  med  os! 

Efter  Upsalatoget. 

(Sommeren  1856.) 

Der  gaar  en  Længsel  fra  Kyst  til  Kyst 
Med  Bølgen  som  skiller  Ven  fra  Ven: 
En  Dag  jeg  laa  ved  min  Broders  Bryst, 
Maaskee  jeg  aldrig  seer  ham  igjen. 

Saa  fremmede  var  vi  som  Øst  og  Vest, 
En  eneste  Sol,  og  vi  skiltes  igjen: 
Den  steg  i  Øster,  da  blev  jeg  hans  Gjæst, 
Den  sank  i  Vester,  da  var  jeg  hans  Ven. 

En  Dag  saa  rig  som  et  frugtbart  Aar 
Vi  taledes  ved  i  vor  Moders  Navn, 
Vi  taledes  ved  om  den  lyse  Vaar 
.Som  Grene  der  mødes  i  Skovens  Favn. 

Og  Spørgsmaal  og  Svar  laa  hinanden  saa  nær, 
Yort  Modersmaal  mødtes  i  Tale  og  Sang: 
Lidt  mildere  hist,  lidt  fuldere  her, 
Men  dog  to  Klokker  af  samme  Klang. 

Og  gid  de  Klokker  i  Farens  Stund 
Maa  svare  hinanden  fra  Strand  til  Strand, 
Og  gid  de  maa  ringe  med  samme  Mund 
Udover  det  hele  Nordens  Land! 


Ti!  J.  P.  E.  Hartmann. 

(I  Studentersangforeniiigen  d.  30.  Novbr.  18G0.) 


t 

I  Naturens  skjulte  Gange 
Tusind  Tonestrømme  gaa, 
Her  i  Lærkens  søde  Sange, 
Hist  i  Skovens  mange,  mange 
Klingre  Fuglerøster  smaa. 

Havets  Orgel  gjennem  Hallen 
Bruser  under  Stormens  Fod; 
I  dets  Stigen,  i  dets  Falden, 
I  dets  Brølen,  i  dets  Lallen 
Ruller  sig  en  Toneflod. 

Og  naar  Maanens  Straaler  spille 
Gjennem  Løvets  tause  Tjald, 
Kvælder  det  i  Nattens  Stille 
Med  de  underlige,  milde, 
Drømmerige  Tonefald. 


Dog  for  Alle  ej  de  synge 
Disse  skjulte  Tonespring; 
Ikke  for  den  store  Klynge, 
Ikke  for  al  Folkets  Ring. 

Yi  kan  høre  hvor  det  risler, 
Men  vi  famle  som  iblinde, 
Og  vi  ane  vel  en  Kilde, 
Men  vi  kan  den  ikke  finde: 

Den  som  Kilderne  vil  kalde, 
Han  maa  Pilevaanden  eje! 
Den  som  Strømmene  vil  styre, 
Han  maa  kjende  deres  Veje 


Du,  hvem  vi  hilse  her, 
Du  fik  den  Tryllevaand! 
Saa  mange  klare  Kilder 
Sprang  ud  for  din  Haand; 
Saa  mange  hulde  Toner 
Gav  Du  Løb  og  Leje: 
Spejl  de  blev  for  Himlen, 
Og  Menneskehjertets  Yeje. 

Trygt  Poesiens  Baad 

Skjød  ud  i  Strømmens  Favn; 

Foran  paa  kjække  Vinger 

Fløj  Grozzis  Trylleravn; 

I  Stavn  stod  liden  Kirsten 

Med  Sulamith  ved  Side; 

Nøkkens  Harpe  bruste, 

Hvor  Snekken  frem  monne  glide. 

Danmark  har  ingen  Flod, 
Men  baade  Flod  og  Fos 
Svulmed1  i  Dine  Toner, 
For  Nordens  Folk  med  os! 
I  Danmark  har  de  hjemme, 
Af  Kjæmpehøj  sprungne, 
Og  her  skal  de  længe 
Med  Tak  vorde  sjungne! 

II. 

Og  denne  rige  Toneelv, 

Den  maatte  ud  at  vandre; 

Den  gjemtes  ej  bag  Skovens  Hvælv, 

Men  hvad  Du  ej  ed'  i  Dig  selv, 

Det  deelte  Du  med  Andre. 

Studenten  tralled  ungdomsglad, 
Det  bedste  som  han  kunde; 
Thi  Sang  og  Ungdom  følges  ad, 
Og  Hvem  vil  lægge  Nodeblad 
For  Fuglene  i  Lunde! 

Men,  sang  han  ogsaa  Dagen  lang, 
Saa  lystigt  som  vor  Grande: 
Det  var  dog  ej  Studentersang, 
Og  Harmoniens  Firspand  svang 
Sig  sjelden  over  Lande. 

Da  kaldte  Du  med  Kunstner aand 
Den  spredte  Sangerklynge, 
Og  ledte  os  med  Vennehaand 
Og  løste  for  vort  Tungebaand 
Og  lærte  os  at  synge! 

Da  blev  Studentersangen  til, 

Da  flokked  sig  dens  Toner; 

Og  svang  sig  saa  med  Kraft  og  Ild, 

Omkap  med  Løvets  Klokkespil, 

Mod  Skovens  grønne  Kroner! 

Og  vied  hvert  Studenterlag, 
Og  løfted  al  vor  Tale, 
Og  fløj  med  raske  Vingeslag 
Mod  Nordens  unge  Foraarsdag, 
Med  Varsel  som  en  Svale. 


Og  mens  Du  voxte  i  din  høje  Kunst, 

Og  kunde  bænkes  i  din  Laures  Skygge, 

Og  mens  Du  voxte  fra  din  Ungdoms  Foraar: 

Du  voxte  aldrig  fra  de  Unges  Kreds; 

Du  fulgte  med  tilskovs,  tilfjelds,  tilvands: 

Du  deler  med  os  vore  Minders  Krands. 


Saa  lad  da  dette  Billed, 
Formet  af  Mesterhaand, 
Fortælle  kommende  Slægter 
Om  dette  vort  Broderbaand; 

Saatidt  Studentens  Tanke 
Løftes  paa  Tonernes  Hav, 
Skal  han  beundrende  takke 
Den,  som  os  Flugten  gav. 

Men  Du,  sadl  op  din  Granger, 
Den  længes  mod  det  Blaa! 
Slaa  højt  Din  gode  Harpe, 
Efter  Hjertets  Attraa! 
Og  trænger  Du  til  Hvile, 
Saa  besøg  os  som  en  Yen: 
Dig  selv  og  Dine  Sange 
Finder  Du  her  igjen! 

Til  Georg  Forchhammer. 

(Den  19.  Decbr.  1857.) 


Et  Land  foruden  G-rændser 
Er  Videnskabens  Land, 
Som  Maalebrev  ej  ændser 
Og  maales  ikke  kan; 
Af  Tidens  dybe  Vande 
Bestandig  skjød  sig  op 
Heel  ubekj endte  Strande 
Med  nyfødt  Bjergetop. 

Did  hasted  Du  i  Aanden, 
Der  hegned  Du  en  Plads, 
Nybyggerstav  i  Haanden 
Og  Øjet  til  Compas; 
Du  dyrke d  op  Savanner, 
Fik  skabt  en  Koloni, 
Og  planted  Danmarks  Banner, 
Hvor  Ingen  kj endte  Sti. 

Og  Skatten  som  Du  øste 
Af  dybest  Fjeldespalt, 
Dens  sejge  Malm  opløste 
Din  Tankes  stærke  Salt; 
Saa  deelte  Du  dit  Bytte 
Med  hver  som  til  Dig  kom, 
Med  hver  som  vilde  lytte 
Til  Videnskabens  Dom. 


Ja  Du  har  Hjem  og  hjemme 
I  Danmarks  Lærdomsgaard, 
Saa  Bryllupsklokkens  Stemme 
Kan  svulme  til  et  Chor, 
Hvis  Tonebølger  favne 
Højskolens  gamle  Mur 
Med  Dit  og  Ørsteds  Navne 
I  samme  Klangfigur! 

Natur-Forskningen. 


or  Forsknings  Rige  er  saa  vidt 
Og  leder  efter  Grændser, 
Thi  Stjernens  Vej  og  Myrens  Sti 
Den  lige  trolig  ændser; 
Det  hele  runde  Jordens  Æg 
I  Himmelrummets  Hede, 
Mod  det  vort  Øje  er  paa  Vagt, 
Om  det  vi  Tanken  kjæde. 

Hvor  højt  et  Maal,  hvor  vidt  et  Syn 

For  Øjet  og  for  Tanken, 

Fra  Fjeldets  stolte  Ørnebur 

Og  ned  til  Østersbanken! 

Fra  skjulte  Kilders  sagte  Nyn 

Til  Skyens  Tordentale! 

Fra  Skummets  sølverhvide  Pragt 

Til  Liljernes  i  Dale! 

Og  har  Du  gransket  Øjet  træt  — 

Yor  Gransken  trættes  ikke, 

Thi  hvad  den  Ene  ej  kan  see, 

Det  see  de  mange  Blikke; 

Af  tusind  spredte  Tegn  og  Træk 

Vi  s  ammens  tave  Loven: 

Af  tusind  Løv  fik  Træet  Tag, 

Af  tusind  Træer  Skoven. 

Og  mens  vi  tyde  Lovens  Skrift, 

Vor  sidste  Lov  skal  være: 

Ej  blot  Guds  Værk  at  granske  ud 

Men  af  hans  Værk  at  lære ; 

Af  Stjernens  Vej  og  Myrens  Sti 

At  læse  saa  Hans  Veje, 

At  paa  vor  egen  Myre-Sti 

Vi  Stjernens  Fred  kan  eje! 

Ved  en  Skolehøjtid. 

(Ben  10de  Septbr.  1864.) 
1. 

Chor. 

Om  rusted  vi  vil  være 
Til  Livets  Kamp  og  Strid, 
Da  maa  vi  Noget  lære, 
Mens  dertil  det  er  Tid; 
Skal  vi  med  Ære  færdes 
I  Spydgudindens  Hær, 
Da  maa  vi  tidlig  hærdes 
Til  Aandens  Yaabenfærd. 


Af  Kundskab  maa  vi  smedde 
Os  selv  en  Brynje  blaa, 
Og  flittig  sammenledde 
De  tusind  Ringe  smaa; 
I  Modersmaalets  Esse, 
Yed  Sandheds  Lueskjær 
Yi  hamre  maa  og  hvæsse 
Forstandens  gode  Sværd. 

Richardt:  Nyere  Digte.  4 

Men  Arbejdsaar  os  vente, 
Om  Maalet  naae  vi  vil, 
Og  langvejs  maa  vi  hente 
Den  Malm  vi  trænge  til: 
I  Oldtids  dunkle  Grange, 
Og  ved  Naturens  Bryst, 
Fra  Nordens  Sagn  og  Sange, 
Fra  Hellas'  rige  Kyst. 


Solo. 

Ære  Akademos'  Lund! 

Ære  Hver,  som  Sandhed  søgte ! 

Ham,  som  lærte,  mens  han  spøgte, 

Døden  drak  med  Smil  om  Mund! 

Ære  Sangens  Morgengry! 

Kunstens  stærke  Manddomsalder! 

Tankens  ranke  Søjlehaller! 

De,  som  staa,  naar  Stenen  falder, 

Slægt  paa  Slægt  til  varigt  Ly. 

Dog,  hvor  herligt  Hellas'  Strand 
Straaler  over  Folkevrimlen,  — 
Dog  har  nærmere  til  Himlen 
Sinai  fra  Ørknens  Sand: 

Med  en  evig  Dommens  Røst 
Ruller  Lovens  Tordentale 
Fra  den  øde  Klippesvale, 
Lyner  over  Bjerg  og  Dale, 
Grjennembæver  hvert  et  Bryst. 

Men  saa  tidt  den  bange  Sjæl 
Sukker:  hvor  er  Fred  at  finde? 
Spørger:  hvor  er  Liv  at  vinde, 
Hvor  er  Salighedens  Væld? 
See,  da  tier  Helikon; 
Da  kan  Sinai  kun  true; 
Men  fra  Korsets  lave  Tue 
Kan  vi  Himlen  aaben  skue, 
Kan  vi  naae  vor  Frelsers  Haand. 


Chor. 

Mætted  vi  vor  Lærdomshunger, 
Kunde  tolke  alle  Tunger, 
Kunde  Sprogets  Strenge  sno, 
Kj endte  hver  en  Himlens  Stjerne; 
Sanked  al  vor  Videns  Kjærne; 
Det  var  Tomhed,  uden  Tro. 

Men  hvor  Mulden  er  beredet, 
Og  en  hellig  Kilde  ledet 
Gjennem  Sjælens  dybe  Grund; 
Der  vil  Kundskab  give  Grøde, 
Aand  og  Hjerte  finde  Føde, 
Viljen  vorde  stærk  og  sund. 

II. 

Saa  vil  vi  da  øve  vort  Øje,  vor  Mund, 

Som  Fuglen  i  Lunden  sin  Strube, 

Og  nytte  vor  Evne  og  øge  vort  Pund, 

Og  grave  i  Kundskabens  Grube; 

Af  Slægters  Bedrift, 

Af  Skabningens  Skrift 

Som  Bierne  sanke  til  Kube. 

Og  gik  der  et  Uvejr  med  knusende  Magt 

Saa  vildt  over  Dannemarks  Strande, 

Desmeer  maa  vi  Ungskoven  tage  i  Agt, 

At  Grenenes  Marv  sig  kan  danne; 

Og  bede  vor  Gud 

Bevare  hvert  Skud, 

Saa  atter  det  løves  om  Lande. 

f 

Carl  Johannes  Nissen. 

(4.  Oct.  1836.  —  26.  Jan.  1861.) 


1. 

Tungt  at  staa  ved  Livets  Skjel, 
Skilles  brat  fra  Barn  og  Yen; 
Tungt  at  sige  sit  Farvel, 
Og  faae  intet  Svar  igjen; 
Tungt  at  tage  Smertens  Daab; 
Tungt  at  jorde  sine  Haab. 

Hvo  kan  løfte  dette  Aag? 
Det  kan  alle  Sjæles  Grud! 
Han  kan  løfte  Kistens  Laag, 
Kalde  barn  af  Graven  ud! 
Han  bar  Bod  for  Suk  og  Savn: 
Bed  til  Ham  i  Jesu  Navn! 

2. 

Han  var  saa  ung,  saa  varm,  saa  kjæk, 
Med  aabent  Sind  og  aabne  Træk 
Med  sunde  Sjælens  Kræfter; 
Som  vi  ban  var  en  Støvets  Søn, 
Men  Sandhed  søgte  ban  iløn, 
Den  greb  han  altid  efter. 

See,  Broder  gik  til  Broder  hen: 
Kun  Savn  og  Længsel  er  igjen. 
De  Faa  er  blevne  færre. 
Hvi  faldt  det  unge,  ranke  Træ, 
Som  loved  baade  Løv  og  Læ; 
Det  veed  kun  Stormens  Herre. 

Men  Eet  vi  tro,  og  Eet  vi  veed: 
At  Han,  vor  Grud,  er  Kjærlighed 
Mod  alle  sine  Svage; 
Med  Savnets  Taare,  tung  og  hed, 
Han  vander  Sjælens  bedste  Bed: 
Da  voxer  Tak  af  Klage. 

t 

Marie  Brøndsted. 

(7.  Marts  1845.  —  27.  August  1864.) 


„Hvor  dejligt,  naar  det  bliver  lyst!" 

Hun  sukked  i  sin  Nød; 

Saa  gled  hun  til  en  bedre  Kyst, 

Hvor  der  er  ingen  Død; 

En  Grlands  om  hendes  Aasyn  laa 

Af  Lyset  som  hun  kaldte  paa, 

Et  Morgenskjær  af  salig  Fred 

Fra  Sol,  som  ej  gaar  ned. 

Et  Barn  hun  var,  med  ærligt  Smil, 
Og  fjern  fra  løjet  Skin, 
Taalmodig  under  Smertens  Pil! 
En  stille,  saaret  Hind; 
En  Brudejomfru,  tør  vi  tro, 
Som  aaben  fandt  sin  Frelsers  Bo ; 
Som  jubler  af  et  frigjort  Bryst: 
Hvor  dejligt  det  blev  lyst! 

Den  Sjæl  Ghid  gav  en  stakket  Stund 

I  vore  Hænder  hen, 

Det  Blomster  af  en  evig  Grund 

Begjærer  han  igjen; 

Ej  blinde  Magter  hende  tog, 

Yor  Fader  selv  os  Vunden  slog; 

Men  Han  har  Trøst  som  han  har  Tugt. 

Han  modner  Sorgens  Frugt. 

Ja  Fader,  med  en  Taareflod 

Du  tvætter  Sjælens  Støv, 

Du  vander  Hjertets  dybe  Rod, 

Fornyer  Troens  Løv! 

Da  knoppes  Kjærlighed  og  Haab, 

Da  takke  vi  for  Smertens  Daab, 

Da  signe  vi  Dit  Naadebud, 

Yor  Frelser  og  vor  Grud! 


81 


Ved  Skovcapellets  Indvielse. 

(Den  26.  Juni  1864.) 


1. 

Herre!  om  din  Magt  og  Yælde 
Vidne  baade  Mark  og  Fjelde, 
Hvisker  baade  Hav  og  Elv; 
Og  den  kolde  Tvivlers  Skrupel 
Tier  under  Skovens  Kupel: 
Den  har  ikke  rejst  sig  selv! 
Men  en  Sjælesyg,  en  Synder 
Skoven  ingen  Hjælp  forkynder. 

Først  naar  Du  har  Hjertet  bøjet, 
Christnet  Aanden,  salvet  Øjet 
Til  at  finde  Bethlehem, 
Da  vil  Græs  og  Tjørn  og  Nælde 
Evangeliet  gjenfortælle, 
Bære  Frelser-Ordet  frem; 
Lovens  Tordenkile  hvæsse, 
Og  om  Naadens  Under  messe. 

Da  vil  Stenene  faa  Tunge, 
Da  vil  Alt  i  Verden  sjunge 
Mindekvad  om  Frelseren: 
Krybben  om  hans  trange  Vugge, 
Tornen  om  Langfredags  Sukke, 
Axet  om  Opstandelsen; 
Da  vil  Bjerget  om  ham  tale, 
Og  faa  Svar  fra  Skov  og  Dale. 

Men  at  Christne  vi  kan  vorde, 
Finde  Fold  med  Herrens  Hjorde, 
Maa  vi  høre  Hyrdens  Røst; 
Kvæges  af  hans  egen  Kilde, 
Og  hos  ham  vor  Hunger  stille 
Og  hos  ham  begjære  Trøst;  — 
Derfor  rejste  sig  mod  oven 
Kirkespiret  her  i  Skoven. 


2. 

Saa  løft  dig  vort  Tag,  Gud  til  Ære  og  Lov, 
I  Bøgenes  Skygge  mod  Himlen! 
Naar  Bedeklokken  kalder  til  den  sommergrønne  Skov, 
Du  samle  dig  en  Menighed  af  Vrimlen! 

En  Rig  med  en  Fattig,  en  Grubbe  med  et  Barn 
Skal  Kirkestolen  bænke  og  blande ; 
Og  Fiskeren  skal  komme  fra  sit  tangede  Grarn 
Til  Ham  fra  Grenezareths  Strande. 

Og  Skovens  klare  Kilder  skal  faa  et  Søstervæld 
Med  Lise  for  det  ængstede  Hjerte, 
Med  Kvægelse  og  Kraft  for  den  sygeste  Sjæl, 
Med  Lindring  for  den  dybeste  Smerte. 

O  Du,  som  ikke  jager  den  Bedende  bort, 
Besøg  os,  vor  Frelser  og  Mester! 
See  Huset  er  Dit,  skjøndt  vi  kalde  det  vort: 
Tag  Du  os  tilbords  som  dine  Gjæster! 

Søndagmorgen. 


Klokken  ringer  til  Kirke,  og  Gjøgen  ringer  tilskovs, 
Her  som  hist  er  livsaligt  at  være; 
Skoven  og  Kirken  har  Svalhed  beggeto, 
Og  hvælve  sig  begge  til  Ghids  Ære. 

Svalen  bygger  Rede  mod  Kirkens  stille  Tag, 
Men  kviddrer  over  Marker  og  Enge; 
Som  den  vil  jeg  hælde  mit  Hoved  til  Guds  Hus, 
Men  derude  vil  jeg  slaa  mine  Strænge. 

Solen  og  Jorden. 


1. 

N  u  daler  den  straalende  Sol, 

Og  en  Høstak  er  nok  til  at  dække 

Lyset  som  naaer 

Alverden  over; 

Jorden  slører  sig  til, 

Dens  Brudgom  er  borte. 

I  Aartusinder  var  det  som  nu. 
Lige  blankt  er  Solvognens  Gruld, 
Lige  friske  de  purpurne  Iloser, 
Dagkongen  rækker  sin  Brud 
I  Skilsmissens  Stund. 

Hvad  Abraham  saae  fra  sit  vandrende  Telt, 

Seer  Bonden  fra  Kæmpehøjens  Stene; 

„Nu  synker  Solen!"  har  de  sagt, 

Den  Ene  med  den  Anden, 

Og  de  seneste  Slægter  vil  sige  som  de. 

Anderledes  Granskerens  Tale. 

Som  Kysten  sejler  for  Sømandens  Blik, 

Sejled  i  lange  Tider, 

Dag  ud,  Dag  ind, 

Den  dalende  Sol, 

Til  en  Lærd  i  sit  Kammer 

Med  hviskende  Mund  siger  Nej ! 

Og  Verden  bekjender  med  ham: 

Det  er  os  der  sejle! 

Saadan  i  Menneskets  Liv. 

„Gud  har  forladt  mig!" 

Sukker  din  sørgende  Sjæl, 

Naar  Mørke  falder  over  den, 

Og  Lys  du  ej  seer;  — 

Kjære!  det  er  Dig, 

Der  er  veget  fra  Ham! 

Stiger  du  paa  Bjerget, 

Da  seer  Du  ham  igjen; 

Og  svinger  du  dig  en  Tankeflugt 

Fra  "Vuggen  og  til  Graven, 

Fra  Pol  til  Pol: 

Da  er  Han  altid  hos  dig, 

Gaar  aldrig  ned. 

2. 

Men  som  i  Aarets  vexlende  Løb 
Den  vældige  Sol 

Synes  at  skue  vor  Jord  med  vexlende  Sind; 

Som  han  i  Vintren 

Gjør  hende  sparsomt  Besøg, 

Mens  i  sin  hvide  Seng  hun  venter  de  Spæde, 

Men  med  tusinde  Kjærtegn 

Hilser  den  myldrende  Flok; 

Som  han  ved  Sommer, 

En  grusom  Chronos, 

Myrder  sin  egen  Slægt  med  fortærende  Brand 
Som  han  i  Høst, 

Lig  en  angrende  Fader  ved  Barnets  Grav, 

Gyldner  en  Bronceskov 

Til  Minde  om  den,  han  har  gulnet, 

Og  vender  sig  bort, 

Mens  Stormene  sprænge  hans  Værk  — 

Saa  vexlende,  saa  foranderligt 

Synes  i  Tidernes  Løb  Guds  Aasyn  mod  os. 

Ligner  Abrahams  Ven 

Den  Gud,  som  i  Ørken 

Truer  et  tilhyllet  Folk? 

Og  Han, 

Som  ved  sin  Tjeners  Mund  bereder  sig  Offer, 

Er  det  Ham  som  raaber: 

Offer  behager  mig  ej? 

Grud  har  forandret  sig,  saa  seer  det  ud; 

Nej,  som  Tidernes  Yexel 

Virkes  ved  Jordens  Løb,  mens  den  lysende  Sol 

Er  hvor  den  er 

Og  altid  den  samme: 

Saa  har  Menneskets  Aand  om  den  Evige  kredset, 
Styret  og  draget  af  Ham. 

Det  Onde. 


Jeg  troede,  da  jeg  var  lille, 
Det  Onde  var  ikke  til, 
Det  var  kun  gamle  Dages 
Truende  Skyggespil: 
Cain  var  ond  og  Judas  ond, 
Og  alle  Hedning-Hunde;  — 
Men  lukked  jeg  blot  min  Bibel  i, 
Saa  lukked  jeg  for  det  Onde. 

Nu  veed  jeg,  nu  jeg  er  gammel, 
Og  ikke  saa  mørkeræd; 
Seer  jeg  mig  selv  i  Spejlet, 
Saa  seer  jeg  det  Onde  med! 
Oain  er  jeg  og  Judas  jeg 
I  Sjælens  dybe  Grunde;  — 
Bedst  at  lukke  min  Bibel  op, 
Det  hjælper  mod  det  Onde. 

Den  yderste  Dag. 


Som  et  Skib  finder  Yej  gjennem  Skummet 

Over  Hav  til  den  fjerneste  Bred, 

Saadan  ruller  vor  Jord  gjennem  Rummet 

Uden  fejlende,  famlende  Fjed; 

Og  de  selvsamme  Stjerner  beskinne 

Denne  evig  urolige  Hast, 

Og  mens  Slægterne  komme  og  svinde, 

Og  mens  Tider  om  Tider  sig  vinde, 

Seer  det  ud,  som  om  aldrig  det  brast. 

Og  hvad  er  saa  den  rullende  Kugle 
Med  sit  mileløs  mægtige  Sving? 
Kun  en  Gj  er  desmut  mellem  de  Fugle, 
Som  i  Rummet  har  kredset  i  Ring! 

Disse  Buer,  som  Bjergene  baande, 
Det  er  flygtige  Løvetandsfnug: 
For  et  Pust  af  den  Eviges  Aande 
De  henvejres  saa  let  som  et  Suk. 


Og  den  kommer  den  Time,  den  kommer, 
Den  slaar  ned  som  en  jagende  Ørn, 
Da  den  strænge,  den  evige  Dommer 
Kalder  for  sig  al  Jorderigs  Børn; 
Kun  et  Yink,  og  han  sprænger  Vulkanen 
Saa  det  rullende  Tog  gaar  istaa; 
Blot  et  Skred,  blot  en  Yaklen  fra  Banen, 
Og  hvert  Hjul  vil  i  Afgrunden  gaa. 


Da  skal  Seglet  for  Gravene  briste 

Under  Fjeldenes  ramlende  Brag, 

Og  de  Første  skal  møde  de  sidste 

Paa  den  store  Forfærdelsens  Dag; 

Og  mens  Hvælvingens  purpurne  Lanrpe 

Blusser  ud  i  et  rygende  Baal, 

Og  mens  Jorden  sig  vaander  i  Krampe, 

Skal  al  Skabningen  fylde  sit  Maal. 

Og  det  Frø,  som  laa  gjemt  under  Linden, 
Det  skal  bryde  de  tvingende  Baand, 
Og  den  Aske,  som  spredtes  for  Yinden, 
Yorde  Yox  i  den  Yældiges  Haand; 
Og  i  Lys  af  de  frigjorte  Sjæle, 
De  som  vidned  med  Liv  og  med  Blod, 
Hver  en  angrende  Adam  skal  knæle 
Med  sin  Eva  for  Frelserens  Fod. 


Hvor  de  myldre  de  tusinde  Slægter, 
Hvor  de  hvirvle  som  Skum  i  en  Elv, 
Her  en  Troende,  her  en  Fornægter, 
Sjelden  En  som  fornægte d  sig  selv! 
Her  den  mægtigste  Stormand  i  Staden, 
Men  som  gjorde  sin  Lyst  til  sin  Grud; 
Her  en  Stodder,  som  fejede  Graden, 
Men  som  fejede  Lysterne  ud. 


Her  en  Sværm,  som  kun  aanded  i  Døgnet, 
Og  som  svajed  fra  Ja  og  til  Nej, 
Som  forledet,  forlokket,  forløgnet 
Fu]gte  med  paa  den  bredeste  Yej! 

Og  med  tusinde  Navne  de  kalde 

Paa  den  Herre  som  Livet  dem  gav, 

Men  paa  Salighed  raabe  de  Alle 

Som  et  Haab,  som  en  Ret,  som  et  Krav. 

Da  skal  Evighedsporten  oplades,  — 
Grlem  blot  ikke,  den  munder  i  to! 
Og  kun  da  vil  i  Lyset  du  bades, 
Om  du  vandred  i  Haab  og  i  Tro: 
I  en  Tro,  som  du  selv  ikke  tændte, 
Som  i  Kjærlighedsluer  slog  ud, 
Yed  hvis  Lys  du  din  Usselhed  kj endte, 
I  hvis  Flamme  dit  Skyldebrev  brændte, 
Og  hvis  Varme  var  Freden  fra  Gud. 

Øjeblikket. 


Et  Øjeblik,  hvad  er  et  Øjeblik! 
Kun  en  flyvende  G-nist!  Andet  ikke! 
Skuffende  Spil  —  hvad  er  et  Liv 
Andet  end  Øjeblikke  ! 

Et  Øjeblik  gav  dig  Tilværelse, 
Og  et  andet  kan  isne  dit  Hjerte; 
Underlige  ISTu,  som  tænde  kan 
Og  slukke  Livets  Kjerte! 

Som  et  gravgjemt  Korn  er  et  Øjeblik: 
Det  kan  spire  om  tusinde  Tider; 
Øjebliks  Synd  kan  sætte  Erø, 
Saa  hele  Slægten  lider. 

Thi  vogt  paa  det  vingede  Øjeblik, 
Der  som  en  Falk  slaar  ned; 
At  ikke  det  røver  din  Glæde, 
At  ikke  det  flyer  med  din  Fred! 

Til  en  norsk  Gut. 


Du  er  endnu  en  lille  Pog 
Og  stumpet  nok  er  Kjolen, 
Du  staver  end  i  Livets  Bog 
Skjøndt  læser  reent  i  Skolen; 
Du  er  livagtig  som  April 
Og  kan  som  den  os  gjække, 
Er  snart  i  Taarer,  snart  i  Smil 
Helst  midt  imellem  begge. 

Men  naaer  Du  til  en  tidlig  Maj, 
Og  kan  som  Maj  Du  love, 
Saa  lov  os  paa  din  Sommervej 
At  bringe  grønne  Skove; 
Tag  fat  mens  det  er  Pløjetid, 
Spar  ej  den  raske  Alder; 
Da  kommer  vel  en  Juni  blid 
Med  Roser  og  Konvaller. 

Og  holmer  Du  paa  karrig  Kyst, 

Hvor  Blomster  sparsomt  falde, 

Saa  gid  Du  gjemme  ved  dit  Bryst 

Den  favreste  blandt  alle! 

Og,  maa  Du  brydes  med  Dig  selv, 

Vil  Lykken  ej  sig  lempe, 

Saa  duk  dig  dybt  i  Troens  Elv 

Og  rejs  Dig  som  en  Kjæmpe. 

Bliv  Mand  som  Hellig  Olafs  Mænd, 
En  Høvding,  om  Du  mægter? 
En  Helt,  om  ej  med  Sværd  ved  Lænd, 
En  Arbejdsmand  for  Slægter! 
Lad  Saugen  gaa  fra  Gry  til  Kveld, 
Skjær  Norge  gode  Planker! 
Ej  ræd  for  nogen  Moders  Sjæl, 
Kun  ræd  for  onde  Tanker. 

Da  spaar  jeg  Dig  en  Høstens  Luft 

Som  Danmarks  i  September, 

Da  Engen  vel  har  mindre  Duft 

Og  Solens  Grlød  sig  dæmmer, 

Men  dog  en  Luft  saa  ren  og  stærk, 

Saa  taagefri  og  klaret, 

Naar  Øjet  seer  et  Sommerværk 

Og  seer  det  vel  bevaret. 

Bichardt:  Nyere  Digte.  & 

Graar  Kraften  da  i  Vinterhi 
Bag  Sne,  som  ingen  kaster, 
Mens  Tanken  paa  sin  snelle  Ski 
Til  fjerne  Minder  haster; 
Gid  da  din  Sjæl,  i  aabent  Vand 
Fra  Hjertets  isfri  Kilde, 
Den  høje  Himmels  Stjerneland 
Maa  spejle  dybt  og  stille! 

Philosophen  og  hans  Søn. 


En  Tænker  sad  en  Aftenstund 
For  Pultens  høje  Skranke, 
Med  Livets  Gaader,  Livets  Grund 
Arbejded  strengt  hans  Tanke; 
Hans  lille  Søn  i  Vindvet  laa 
Og  holdt  saa  smaat  en  Tale 
Til  Solen,  som  han  saae  og  saae 
Alt  mer  og  mere  dale. 

Den  Lærde,  af  sin  Grublen  træt, 

Det  Skrevne  gjennemløber, 

Slutleddet  i  sit  Tankenet 

I  Ordets  Form  han  støber; 

Da  mærker  han  som  noget  Smaat, 

Der  napper  ham  i  Kjolen 

Og  hvisker:  „Fader,  sig  mig  blot, 

„Hvor  skal  jeg  fange  Solen! 

LofC. 

„Den  lister  sig  bag  Træerne 

„Om  nogle  Øjeblikke, 

„Men  om  jeg  staar  paa  Tæerne, 

„Jeg  langer  den  dog  ikke; 

„Jeg  maa  nok  heller  skynde  mig 

„Og  laane  Marens  Stige, 

„Saa  gaar  det  Fader,  ikke?"  „„Nej, 

„„Det  gaar  vist  ej  saa  lige!"" 

Og  Faderen  sit  Hefte  ta'er 

Og  vender  Drengen  Nakken; 

Men  Drengen  holder  ved:  „Ja  Fa'er, 

„Saa  gaar  jeg  op  paa  Bakken! 

„Saa  gaar  jeg  allerøverst  op, 

„Hvor  Skyerne  de  ligge,  — 

„Hvad  Fa'er,  saa  naaer  jeg  den?"    „„Nej  stop, 

„„Min  Dreng,  du  naaer  den  ikke!"" 

En  Stund  den  Lille  taug.    Da  slog 
Med  Et  ban  op  sit  Øje, 
Og  raabte:  „Jamen,  naar  jeg  tog 
„Din  Lænestol,  den  høje, 
„Og  flytte d  den  derovenpaa, 
„Og  saa  stod  op  paa  Stolen, 
„Saa  veed  jeg  da,  jeg  kunde  naae 
„Magelig  til  Solen!" 

Da  maatte  Philosophen  le. 

Men  Smilet  sig  forandrer; 

Hans  Øjne  ud  i  Rummet  se, 

Og  indad  Blikket  vandrer: 

„Tror  jeg  ej  min  Kathederstol 

„Saa  høj,  saa  jeg  kan  strække 

„Fra  den  min  Haand  mod  Himlens  Sol, 

„Og  Gruddomslyset  række!" 

To  i  Baaden. 


Hør  Ellen,  hør  ifald  Du  vil! 
Stig  ud  paa  Tømmerflaaden, 
Saa  lægger  jeg  med  Baaden  til, 
Og  saa  gaar  Du  i  Baaden! 
Sig  rører  ej  den  mindste  Vind 
Og  Alt  er  tyst  og  stille, 
Om  lidt  saa  faae  vi  Maaneskin, 
Og  det  er  ej  saa  silde. 

Tak  Ellen  Tak!    Ifald  Du  saa 

Vil  holde  lidt  tilhøjre, 

At  ingen  Grene  skal  os  slaa, 

Og  ingen  Siv  os  tøjre  ; 

Nu  snart  vil  Maanen  bygge  Bro 

Og  Nattens  Stjerner  møde, 

Det  er  jo  næsten  som  vi  ro 

I  Rosenskyer  røde. 

See  dette  skjønne  Aakandeblad, 
Det  mørke,  brede,  blanke! 
Det  ankrer  her  —  og,  ve  ed  Du  hvad 
Det  Samme  gjør  min  Tanke; 
Den  var  paa  Rejser,  var  paa  Vej 
Men  kom  dog  ingenvegne, 
Bestandig  landed  den  hos  Dig 
Fra  alle  Verdens  Egne; 

Og  Et,  kun  Et  min  Hu  staar  til, 

Som  nu  saa  sødt  at  glide 

Alt  over  Livets  Bølgespil 

Med  Dig  og  ved  Din  Side; 

Du  drager  mig  saa  stærkt,  saa  ømt 

Som  Voven  disse  Pile, 

Jeg  elsker  Dig,  og  jeg  har  drømt  — 

Hvad  nu  jeg  seer  Dig  smile! 

Ja  Taaren  bliver  hurtig  træt 
Naar  man  er  To  om  Graaden; 
Og  Baaden  glider  mere  let, 
Naar  man  er  To  i  Baaden; 
Ved  hver  en  Vending,  kan  Du  tro, 
Naar  gode  Raad  er  dyre, 
Skal  jeg  nok  slide,  stage,  ro, 
Og  Du  kan  gjerne  styre! 

Texter. 


1. 

I  Maj. 

(C.  J.  Hansen.) 

Maj  med  springende  Løv,  med  blinkende  Draabe 
Rigt  paa  Blomst  og  paa  Straa, 
Golde  Jord  du  dækker  med  blødeste  Kaabe; 
G-oldest  Jord  er  et  Sind,  som  ikke  tør  haabe: 
Did  din  Tryllestav  naae! 

Hosen  vaagner  igjen  med  Blus  paa  Kinden, 
Tjørnen  smykker  sin  Skjærm; 
Fattig  Fugl  finder  Ly  hos  Bøgen  og  Linden; 
Fattigste  Fugl,  du  Sjæl  som  kastes  af  Vinden, 
Følg  den  vingede  Sværm! 

Drengen  har  Anemoner  længe  plukket, 
Snart  er  Midsommers  Tid! 

Skovens  dæmrende  Krat  har  en  Solstraale  vugget; 
Dybest  Mulm  har  et  Bryst,  for  Kjærlighed  lukket: 
Høje  Sol,  kom  og  did! 

2. 

Tilfods. 

(P.  Heise.) 

Tilfods,  tilfods  over  Mark  og  Sti 
Vi  vandre, 

Og  Posten  overlade  vi 
Til  Andre; 

Den  raske  Yind  maa  nok  forstaa 
At  trutte  løs  i  Blad  og  Straa, 
Og  blæse  os  et  Stykke; 
Bagagen  er  et  Pund  Tobak, 
Stationen  er  en  Kløverstak 
I  Hybenhækkens  Skygge. 

Tilkroes,  tilkroes  i  den  svale  Skov 
Vi  ile, 

Der  har  vi  Ly,  der  har  vi  Lov 
At  hvile; 

Hvor  Hindbærbusken  blinker  rød, 
Vi  pakke  ud  vort  Smørrebrød  — 
Ak,  Smørret  er  nok  smeltet; 
En  ganske  dejlig  blomstret  Dug, 
Saa  snehvid  som  til  Søndagsbrug, 
Er  bredet  under  Teltet. 

Tilfods,  tilfods  gjennem  Busk  og  Krat 
Vi  drage 

Til  Byens  kvalme  Sommernat 
Tilbage; 

Men,  støved'  og  med  revent  Skind, 

Vi  bringe  hjem  et  frejdigt  Sind, 

For  Stuestøvet  rystet; 

De  vilde  Boser  voxte  tæt, 

Af  dem  vi  har  en  frisk  Bouket 

Om  Hatten  og  i  Brystet. 


3. 

Den  vilde  Rosenbusk. 

(P.  Heise.) 

Du  fattige  Busk,  hvor  er  Du  skjøn! 

Hvor  yndig  og  fin,  hvor  sommergrøn! 

Din  Blomstertop 

Bandt  Ingen  op, 

Naar  den  var  rosentung  — 

Dog  flammer  Du  for  Solens  Grlød 

Lig  Kjærlighedens  Hose  rød, 

Mens  Sjælen  er  ung. 

Hvem  dufter  Du  for?    For  Hjort  og  Hind! 

Hvem  plukker  din  Blomst?    Kun  Nattens  Vind! 

Men  næste  Vaar 

Igjen  Du  staar 

Med  Blus  paa  hver  en  Gren: 

Da  tændes  atter  Ilosens  Griød; 

Men  Kj ærlighedens  Rose  rød,  — 

Dens  Maj  er  kun  een. 


4. 

Menuetten. 

(Gammel  Menuet). 

Maanen  gaar  saa  langsom  og  saa  løj, 

Sikker  paa  sit  Monopol; 

Men  fra  Riddersalens  lyse  Fløj 

Klinger  Fløjte  og  Fiol. 

Hvor  de  iuegyldne  Rammer 

Med  en  Oldefader  brammer, 

Figurerer  Egnens  Adel 

Uden  Frygt  og  uden  Dadel 

Om  Ballets  Sol. 

Som  en  Poppel  for  en  sagte  Vind, 
Afmaalt  Menuetten  gaar; 
Frøk'nen  har  et  Rosenflor  paa  Kind, 
Men  et  pudret  Liljehaar. 

Greven  saa  huldsalig  sukker, 
Naar  han  for  sin  Dame  bukker; 
Haanden  rækker  hun  ham  varligt  — 
Varligt,  men  særJeles  farligt, 
Som  man  forstaar. 

Og  de  svæve  fra  den  gyldne  Sal, 
Bort  fra  Ballets  Brask  og  Bram, 
Og  de  hilse  fra  Altanen  sval 
Maanen  i  den  stille  Dam: 
„Disse  Skygger  —  hvor  charmante! 
Disse  Stjerner  —  eclatante!" 
Greven  er  saa  tungefærdig, 
Han  er  født,  og  født  elskværdig  — 
Hvo  modstaar  ham! 

Og  han  hvisker,  medens  Haanden  let 
Værner  om  Moustachens  Kunst: 
„Del  med  mig  den  rødmende  Claret 
Som  et  Pant  paa  Eders  Gunst! 
Min  Dorinde!  Tør  jeg  haabe"  — 
Ak,  da  spilder  han  en  Draabe! 
J a  ti,  tolv  paa  hendes  Bobe ; 
Spildte  Lykke,  spildte  Draabe! 
Ak,  Alt  omsonst! 

Døv  for  hans  Veltalenheds  Musik, 
Stum  hun  stirrer  paa  sin  Dragt 
Og  forsvinder  med  et  Vredesblik, 
Som  fortolket  kunde  sagt: 
Ak,  et  Stænk  paa  Navn  og  Rygte, 
Sligt  bør  ej  Beaumonden  frygte  — 
O,  men  Pletter  paa  min  Kjole, 
Nej  paa  ham  kan  Ingen  stole, 
Tag  min  Foragt! 


5. 

I  Gadedøren. 

(Zelter.) 

Den  Aften  gik  jo  nydelig, 
Skjøndt  Yarmen  var  betydelig! 
Og  Punschen  den  var  dejlig  sød, 
Og  sikke  Masser  Smørrebrød! 
„See  nu  herop,  naar  det  kan  falde, 
Og  vær  saa  god  at  hilse  Alle, 
Men  glem  blot  ikke  Tante  Malle!" 
Tak,  mange  Tak!    Her  trækker  slemt, 
Gud,  De  forkjøler  Dem  bestemt! 
„Adjøs,  Adjøs!"    Godnat,  Godnat! 

Men  Hans,  du  glemmer  jo  din  Hat! 
Glem  ikke  din  Spadserestok, 
For  Stokkene  grassere  nok! 
„Adjøs,  Adjøs!"    Godnat,  Godnat! 
Jo  Hans,  du  har  en  lille  Hat! 

„Men  Et  maa  jeg  dog  sige  Dem, 

Gaa  bare  lidt  forsigtig  hjem! 

Ja  gaa  nu  bare  fredeligt, 

Thi  Prygl  er  altid  kj edeligt! 

Avisen  er  jo  gjennemjamret, 

Af  Folk,  som  først  blev  gjennemhamret, 

Og  som  tilsidst  dog  kom  paa  Kamret!" 

Ja  gid  her  nu  var  Landefred  — 

Naada,  det  øser  Vande  ned, 

Og  vi  har  ingen  Paraplyer: 

Joli  blier  vaad,  det  søde  Dyr! 

Og  væk  er  alle  Droskerne, 

Og  Hul  er  i  Galoskerne! 

„Godnat,  Godnat!"    Adjøs,  Adjøs! 

Den  Aften  den  var  mageløs! 

Virtuos  og  Publikum. 


Hvilken  Sanger  og  slet  ikke  spradende! 
Og  han  gaar  med  en  stor  Diamant! 
Hvilken  Kunstner,  skjøndt  Ingenting  ladende 
Og  det  staar  der  da  ogsaa  i  Bladene, 
Og  hvad  Bladene  siger,  er  sandt. 
Hans  Crescendo  er  ganske  guddommeligt, 
Hans  Piano  fast  uoverkommeligt, 
Der  er  ikke  hans  Mage  paa  Jord, 
Han  er  stor! 

Og  hvor  rørende,  virkelig  rørende, 
Naar  han  synger  om  Kjærligheds  Magt! 
Han  er  mer,  han  er  næsten  forførende' 
Han  fortryller  aldeles  den  Hørende, 
Saa  det  bankende  Hjerte  slaar  Takt! 
Ja,  saa  Følgen  af  al  denne  Følelse 
Er  en  let  lille  Hjerteforkjølelse, 
Naar  Du  seer  paa  et  Boghandlerbrædt 
Hans  Portræt. 

Er  lian  lykkelig,  virkelig  lykkelig? 
Derom  veed  man  ej  rigtig  Besked. 
Derom  spørges  der  ej  saa  omhyggelig, 
Derpaa  svares  der  ej  saa  udtrykkelig, 
Og  det  kommer  os  slet  ikke  ved: 
„Lad  ham  lide  —  til  passende  Tider  — , 
Naar  blot  ikke  hans  Sølvstemme  lider! 
Herregud,  skulde  den  blive  tynd, 
Det  var  Synd!" 

Ved  Havnen. 


Kom  lad  os  gaa  gjennem  Lindenes  Hække 
Ud  til  Havnebroen  ved  det  spejlklare  Vand, 
Fuldmaanen  bryder  nu  Skyernes  Dække, 
Striber  med  sit  Sølv  den  mægtige  Kran; 
Damperen  ligger  saa  tvær  og  saa  mat, 
Røgsløret  vimpler  sig  ej  over  Søen: 
Hist  var  der  Dagstummel,  her  er  det  Nat, 
Stille  trods  Pladshundens  Gjøen. 

Pakhuset,  klodset  og  graat  og  bedaget, 
Ligesom  forynges  i  Bølgernes  Bad; 
Lugerne  blinke  som  Sølvtavl  i  Taget, 
Kappes  med  Stjernernes  blinkende  Rad. 
Sømanden  mønstrer  den  drømmende  Havn; 
Kjed  af  saalænge  paa  Jollen  at  bie, 
Kalder  han  bønligt  sin  Skude  ved  Navn, 
Raaber  paa  Anne  Sophie. 

Alt  er  saa  tyst,  men  urolige  Tanker 
Flokkes  her  ved  Dag  under  Støjen  og  Raab; 
Hvergang  der  lettes  og  kastes  et  Anker, 
Kastes  eller  lettes  de  flagrende  Haab; 
Hvergang  det  ringer,  fra  Morgen  til  Kveld, 
Hvergang  et  Hjul  gjennem  Bølgerne  skummer, 
Vexler  det  her  med  Groddag  og  Farvel, 
Taarer  af  Fryd  eller  Kummer. 

Danmark. 

(5.  Juni  1861.) 


Det  Land,  vi  elske  over  alle  Lande, 
Yort  Hjem,  vor  Vugge  og  engang  vor  Grav, 
Yor  Lykkes  Klippe  trods  de  lave  Strande, 
Det  aabne  Danmark  i  det  aabne  Hav: 
Hvad  er  dets  Saga  siden  Christjerns  Dage; 
De  Tre  blev  To,  de  Tvende  kun  til  Een! 
Og  denne  Ene  tælles  blandt  de  Svage; 
Den  ødte  Marven  paa  en  podet  Gren. 

Men,  vil  vi  fremad,  maa  vi  først  tilbage, 
Og  vorde  dansk  i  Tunge,  dansk  i  Tro! 
Og  vorde  Et,  som  i  de  gamle  Dage,  — 
Er  vi  blot  Et,  da  kæmpe  vi  for  To. 
Fra  sidst  paa  Heden  Staalet  mødte  Staalet, 
Hvor  kvalm  en  Luft,  hvor  ulmende  en  Ild! 
Spring  keller  som  Rolf  Krake  over  Baalet, 
Men  Enighed!  det  Skjold  vi  trænge  til. 

Kongens  Skaal. 

(Yed  Festen  til  Minde  om  Stormen  paa  Kjøbenhavn  10.  Febr.  1859. 


Det  isned  om  Danmark,  men  Gud  var  os  god, 
Og  Isen  blev  brusende  Yande! 
Et  Snefog  af  Fjender,  men  luende  Mod: 
Thi  vaared  det  atter  om  Lande. 

Den  gryende  Morgen  gav  mildere  Sol, 
Det  luned  om  Dankongens  Rede; 
Og  gyldnere  Glands  fik  hans  Konningestol, 
Og  Kronen  fik  Ringene  %rede. 

Men  først  da  fra  Sønder  det  stormed  igjen, 
Som  skulde  nu  Danmark  kantre; 
Da  Fjenden  fra  Volden  var  bleven  vor  Yen, 
Og  selv  var  en  Vold  med  os  Andre,  — 

Først  da  fik  den  Støtte,  først  da  blev  den  stærk 
Den  Frihed  fra  Fædrenes  Dage, 
Og  det  er  Kong  Fredrik  den  Syvendes  Værk, 
En  Gjerning,  der  søger  sin  Mage. 

Ja,  tryggere  byde  vi  Stormene  Trods, 
Naar  Kongen  hos  Folket  er  hjemme; 
Sit  Rigsæble  villigt  han  delte  med  os, 
Og  det  skal  vi  aldrig  ham  glemme. 

Og  derfor  skal  Folket,  i  Sorg  og  i  Lyst, 
Nu  sjunge  som  dengang  de  strede; 
Din  Rede,  Kong  Fredrik,  er  Borgernes  Bryst, 
Og  aldrig  Du  dør  i  Din  Rede! 

Ved  Kongens  Hjemkomst  fra  sin  Sommerrejse. 

(Paa  Kjøbenhavns  Khed  den  16de  August  1861.) 


Velkommen  hjem,  vor  Konge  kjær! 
Med  bliden  Bør, 

Fra  hist,  hvor  Virket  lukker  sig, 
Til  her,  hvor  frit  det  vugger  sig, 
Mens  Svaneflokken  dukker  sig 
Med  Eovfugls  Klør; 
Hin  Svaneflok  med  Flag  paa  Stang, 
Med  brede,  hvide  Vingefang, 
Som  synger  ej  sin  Svanesang 
Før  Danmark  dør. 

En  Kæmpehøj,  en  Runesten 
Har  her  vi  ej; 

Men  disse  Bølger,  dette  Hav 
Med  skum-indristet  Runestav 
Er  selv  en  søgrøn  Kæmpegrav 
Paa  Kongens  Vej ! 

Her  sjunger  hvert  et  Bølgeslag 
Om  Kongedybets  Hædersdag, 
Og  end  en  Dyst  for  Danmarks  Flag 
Vi  frygter  ej! 

Ja,  hilset  vær,  vor  Konge  god, 

Ved  Sjællands  Kyst! 

Paa  Himmelbjergets  Top  Du  stod, 

Og  under  Klintens  vaade  Fod, 

Og  midt  i  Markens  Overflod, 

Ved  Jyllands  Bryst! 

Men  her  Du  ser,  hvad  hist  Du  saae 

Vor  Friheds  Rug  velsignet  staa, 

Og  Ax  ved  Ax  Dit  Hjerte  spaa 

En  gylden  Høst! 


120 


Ved  Prindsesse  Alexandras  Afrejse. 

(Korsør,  den  26.  Eebruar  1861.) 


ær  hilset  paa  Dit  Brudetog 

Ved  Sjølunds  Skjel! 
For  sidste  Gang  med  Dannebrog, 
For  sidste  Gang  paa  Danmarks  Sprog, 
Du  hilses  paa  Dit  Brudetog 

Med  mildt  Farvel! 
Og  disse  Rythmers  Bølgesang, 
De  kj endte  Toners  stærke  Klang, 
Den  hører  Du  for  sidste  Grang 
I  Kveld. 

Gaar  denne  Klang  Dit  Hjerte  nær, 

Det  Sejerschor, 
Og  fik  Du  Bøgens  Krone  kjær, 
Da  følger  blidt  en  Havfruhær 
Af  tusind  Minder  fjernt  og  nær 

Din  Snekkes  Spor! 

Til  Grlands  og  Højhed  gaar  Din  Stavn; 
Men  gav  Du  Danmark  Modernavn, 
Graar  og  Din  Længsel  og  Dit  Savn 
Ombord. 

Og,  sidder  Du  paa  fjerne  Kyst 

Paa  Dronningstol, 
Da  kommer  en  Erindring  tyst, 
Og  hvisker  om  Din  Ungdomslyst, 
Og  tager  i  Dit  eget  Bryst 

Sin  Dronningstol: 
Læg  da  Din  gyldne  Krone  hen, 
Og  tag  mod  Gjæsten  som  en  Yen, 
Thi  lyse  Tanker  bringer  den 
Og  Sol. 

Saa  drag  da  over  Bølgen  blaa, 

Du  Bretlands  Brud! 
Naar  Windsors  Højtidsklokker  gaa, 
Og  Du  har  Brudekrandsen  paa, 
Graar  Tanken  over  Bølgen  blaa, 

Til  Bretlands  Brud! 
Og  løfter  sig  til  Livets  Drot, 
Hvem  Konge  kun  er  Undersaat, 
Om  Lykke  paa  Din  Fremtids  Slot 
Fra  Gud. 


Richardt:  Nyere  Digte. 

Frederiksborg. 

(17.Decbr.1859.) 


Skjønne,  sjunkne  Fredriksborg, 
Før  vor  Grlæde,  nu  vor  Sorg, — 
Kunde  Danmarks  Taarer  slukke, 
Skulde  atter  frem  du  dukke, 
Skjønne,  sjunkne  Fredriksborg! 

Kongen,  ban  er  husvild  nu; 
Stakkels  Konge,  busvild  Du, 
Du  som  gav  vor  Fribed  Taarne, 
Som  gav  Hus  for  Folkets  Kaarne, 
Stakkels  Konge,  busvild  Du  ! 

Damarks  Stolthed  lagt  i  Grus, 
Danmarks  bedste  gamle  Hus; 
G-ud  lad  ingen  Køvernamme 
Folkets  egen  Arne  ramme, 
Lægge  Danmark  selv  i  Grus! 


in. 

ET  A AR. 

Til  Frederik  den  Syvendes  Minde. 

(I  Studenterforeningen  den  20de  Decbr.  1863.) 
I. 

Chor, 

Længe  var  der  stridt  og  stræbt, 
Labyrinthens  Traad  var  fundet; 
Nu  var  Minotauros  bundet, 
Bundet  ja  —  om  ikke  dræbt. 

Som  en  Ægeus  Folket  sad; 
Spejded  paa  de  salte  Vande, 
Stirred  ud  mod  Slesvigs  Strande, 
Yented  Sønnens  Komme  glad. 

See  da  kom  de  sorte  Sejl! 
Græde  maatte  selv  den  Stærke ; 
Det  var  Dødens  visse  Mærke, 
Vi  —  ak  vi  tog  ikke  fejl. 

Over  Bølgefladen  blank 
Baaden  gled  med  tause  Aarer,  — 
Ak,  og  i  et  Hav  af  Taarer 
Folket,  Danmark,  Norden  sank. 


Solo,  Qvartet  og  Chor. 

Underlig  vild  var  hans  Ungdomstid, 
For  Yinden  svaj  ed  han  hid  og  did. 

„Et  skjævnende  Skud!"  det  var  Verdens  Dom 
„Kommer  der  en  Storm,  den  kaster  ham  om!" 

Da  hvined  en  Storm,  gjennem  Voldens  Brøst,  - 
Han  stod  saa  rank,  saa  det  var  en  Lyst! 

— -  Sin  Krone  bar  han  saa  stolt  som  Faa, 
Og  den  var  ej  let  at  bære  paa. 

Kongelig  Sæd  var  hans  Fædre- Arv: 
Kraft  fik  han  af  Folkets  egen  Marv. 

Paa  Søen  lærte  han  frejdigt  Sind, 
Og  saa  at  bie  paa  gunstig  Vind. 

Og  var  han  en  sjelden  Fugl  ved  Hove, 
Saa  fløj  han  desmeer  i  de  grønne  Skove. 


Fri  stander  Kongen  i  Hallen  høj: 
Bedre  han  lo,  jo  meer  de  løj. 

„Friheden  huer  mig  selv  saa  godt, 

„Det  er  bedst,  jeg  deler  med  Jer  mit  Slot!" 

Saa  deelte  han  ud  med  rundelig  Haand, 
Løste  Aarhundreders  trange  Baand. 

—  Trofast  var  han  og  Folket  god, 
Trofast  som  Stammen  mod  sin  Rod; 

Og  grov  han  gjerne  i  Myr  og  Kjær, 
Han  sankede  meer  end  rustne  Sværd; 

Taarnede  trøstig  Thyras  Vold, 

Til  i  Skyggen  af  den  hans  Haand  blev  kold. 

—  Tak  være  Kong  Fredrik  for  Alt  hvad  han  gav! 
Hans  Grav  skal  os  være  en  Valfartsgrav: 

En  krøblet  Skare  har  han  gjort  stærk, 
Og  det  er  et  kraftigt  Underværk! 

Choral. 

Kongers  Konge!  Du  som  gav 

En  Grundlov  i  vort  Bryst, 

Der  raaber  gjennem  Død  og  Grav 

Med  Domsbasunens  Røst; 

For  hvem  en  Kæmpegjerning 

Er  tidt  en  Kæmpesynd,  — 

Du  rakke  ham  en  Drik 

Af  Din  Naades  dybe  Brønd! 

II. 

Fra  Dannevirke 
Til  Eoskild  Kirke 
Gik  Toget  hen; 
Fra  Eoskild  Kirke 
Til  Dannevirke 
Det  gaar  igjen! 
Fra  stakket  Hvile 
Til  Kamp  paany, 
Fra  Sjælemesse 
Til  Vaabengny. 

Men  naar  det  gjælder, 
Og  Blodet  vælder 
Om  Thyras  Vold, 
Og  Kampen  skummer, 
Og  Faren  trommer 
Paa  Danmarks  Skjold, 
Da  kommer  Kongen 
Som  Skandsegjæst! 
Først  naar  vi  sejre, 
Kan  ret  vi  fejre 
Hans  Mindefest. 

Mørke. 

(Den  19de  December  1863.) 

Der  var  saa  sort  i  Kirken  om  Kongens  Sarkofag; 
Det  var  som  Danmarks  Lykke  blev  jordet  idag. 
Der  var  saa  sort  i  Kirken  og  lige  sort  er  her: 
Mulm  foruden  Stjerner  og  Mørke  fjernt  og  nær. 

I  Syd,  af  gridske  Fjender  en  lynsvanger  Sky; 
I  Nord,  hos  vore  Frænder  kun  Taage  til  Ly; 
I  Øster  og  i  Vester  knagende,  knugende  Is  — 
Hvor  skal  dog  vor  lille  Baad  gaa  fri  for  Forlis? 

Opad  er  der  Lysning  og  opad  er  der  Haab! 
Der  sidder  Lynets  Herre,  Han  hører  vore  Haab! 
Han  kan  Stormen  stille  og  slukke  Skyens  Brand, 
I  Taagen  tænde  Stjerner  og  smelte  Is  til  Vand! 

Godt  Mod! 

(Nytaar  1864.) 


Mit  Folk,  hvor  var  Du  ofte 
Yed  Undergangens  Rand! 
Alt  i  din  Drengekofte 
I  Kejserens  Ban! 
Dit  Herreskjold  i  Splinter 
For  Pantegrevens  Klo  ! 
Dit  Rigsflag  en  Vinter 
Fast  flænget  i  to! 

Dog  har  Du  tumlet  Horset 
Paa  Bretlands  grønne  Kyst; 
Dog  har  Du  ristet  Korset 
Paa  Vendernes  Bryst; 
Dog  har  Du  bundet  Norden 
Den  treløbne  Snor, 
Og  skikket  over  Jorden 
De  vingede  Ord! 

Thi  Thyra  rejste  Gjærdet 
Mod  Saxernes  Flok; 
Niels  Ebbesen  svang  Sværdet 
Over  Grevens  Sengestok; 
Og  Sneestormen  vild, 
Den  redte  ej  vor  Grav; 
Og,  regned  det  med  Ild, 
Det  ry  sted  vi  af. 

Ja,  haardt  blev  vi  prøvet, 
Men  ko  ii  dog  i  Ly; 
Hvergang  vi  var  i  Støvet, 
Sprang  op  vi  paany; 
Af  Pilens  sejge  Vaande 
Yi  lærte  den  Konst  — 
Saalænge  vi  kan  aande, 
Tvinger  I  os  omsonst. 

Yor  Tærskel  I  traadte  — 
Det  maa  vel  være  saa; 
Den  holstenske  Maatte 
Faar  1  tørre  Jer  iDaa; 
Men  om  I  vil  længer 
End  til  Stuedøren  gaa,  — 
Før  Skodden  I  sprænger, 
Skal  drøje  Slag  I  slaa. 

Jert  Mandtal  som  en  Røver 
I  sætter  Liden  til; 
Men  Ghid  kan  gjøre  Løver 
Af  Lam,  om  han  vil! 
Han  skærpe  vor  Landse, 
Han  tætte  vor  Vold, 
Han  være  selv  vor  Skandse, 
Vor  Skærm  og  vort  Skjold! 


136 


Efter  Dannevirkes  Rømning. 

(Skrevet  den  7de  Februar  1864.) 


Dannevirke  kun  et  Skræmsel, 
Slænget  lien  til  evig  Grlemsel! 
Villig  rømmet!  Store  Ghid! 
Ej  paa  een  Nat  Danmark  fældes, 
Men  paa  een  Nat  Danmark  ældes 
Ved  et  saadant  Jammerbud. 

Tause  Malmens  mange  Munde, 
Som  til  Fjenden  raabe  kunde, 
Tause  og  med  stungent  Øje 
Ligge  de  paa  Thyras  Høje  — 
Og  naar  næste  Grang  de  sjunge, 
Tale  de  den  tydske  Tunge! 

Høvdinger  fra  Sliens  Vig, 
Hvilket  Ansvar  skal  I  bære! 
Ej  for  bøje  Dynger  Lig  — 
For  det  ene:  Danmarks  Ære! 

Derfor  Bitterhed,  som  saarer, 
Derfor  uforløste  Taarer, 
Derfor  Sorg  foruden  Mildhed, 
Derfor  tung  og  trykket  Stilhed. 

Men  for  Alting,  danske  Mænd, 
Hun  maa  opstaa  fra  de  Døde! 
Yi  maa  kæmpe,  vi  maa  bløde, 
Da  hun  rejser  sig  igjen! 
Ingen  Ro  før  Sløret  lettes, 
Ingen  Søvn,  før  Skammen  tvættes 

Ikke  klage,  ikke  klynke, 
Ikke  lade  Haanden  synke! 
Maaler  Tabet  uden  Blinken! 
Fylder  Grabet  uden  Sinken! 
Thi  først  nu  er  Faklen  tændt. 
Lyster  Eder  Fredens  Hynder? 
Nej  —  den  Krig  er  ikke  endt. 
Nu,  fra  nu  af  den  begynder! 

Til  Kamp! 

(Marts  1864.) 


Op  Danske,  slaar  et  ærligt  Slag! 
Det  gj ælder  jo  en  ærlig  Sag, 
Det  gjælder  Folk  at  være! 
Frisk  frem  igjen!  hold  ud  en  Tørn! 
Flæng  Yingen  paa  den  flakte  Ørn, 
Og  slaa  for  Ret  og  Ære! 

Til  Fjender  kom  en  Fjende  til, 
Men  Vinterfjenden  vige  vil 
Med  sine  hvide  Hære! 
Lad  Tydsken  saa  gaa  samme  Vej! 
Sus  som  en  Foraarsstorm  og  fej 
Ham  ud  bag  Danmarks  Gjærde! 

Vaagn  atter  i  os  Kraftens  Aand 

Fra  Valdemar  og  Absalon, 

Som  Tusinder  opvejer! 

Og  du  vor  Dannebroge  god, 

Rødm  ej  af  Skam,  men  rødm  af  Blod, 

Bær  frem  igjen  til  Sejer! 

Ej  fik  vi  Kamp  med  Goliath, 
At  Haanden  skulde  synke  mat, 
Vort  Mod  vil  Herren  prøve; 
Drag  ud  med  Ham  du  lille  Hær, 
Da  har  du  nok  af  Mænd  og  Sværd, 
Og  kæmper  som  en  Løve. 

Krig  og  Fred. 

(Marts  1864.) 


Krig  er  Jammer,  Krig  er  Nød, 
En  Smertens  Braad  for  Mange, 
Krig  er  Savn  og  Saar  og  Død 
Og  tunge  Klagesange; 
Krigen  er  en  Yej  saa  trang, 
Graar  dog  opad  mangen  Gang. 

Hvad  er  bedst,  et  døsigt  Blund 
Med  Fred  til  Hovedpude, 
Eller  Dysten  frejdig,  sund 
Med  Stormene  derude! 
Døden  er  os  altid  nær 
Mellem  Bolstre,  mellem  Sværd. 

Krig  er  Livets  rette  Spejl, 
Thi  Liv  er  Kamp  og  Fare; 
Skuden  helst  for  fulde  Sejl 
Maa  Skær  og  Grunde  klare! 
Krig  er  baade  Død  og  Liv 
Med  Bedrift  til  Tidsfordriv. 

Krigen  er  et  mægtigt  Baand, 
Hvor  Freden  ofte  skiller; 
Krigen  er  en  Tryllevaand, 
Som  lokker  Hjertets  Kilder; 
Smedder  af  det  samme  Staal 
Heltesværd  og  Offerskaal. 

Ære  dem  som  gav  sit  Blod! 
Og  Fred  med  dem  som  sove! 
Sejr  for  ærligt  Mandemod! 
Og  Lykke  dem  som  vove! 
Daadløst  Blund  er  Folkedød, 
Krig  er  Fredens  Moderskjød. 

Slesvigs  Besættelse. 

(April  1864.) 


Snart  nærmer  sig  den  lyse  Yaar 

Med  Solens  blanke  Lue; 

Hvor  staar  det  til  i  Danmarks  Gaard 

Og  i  vor  Gjæstestue? 

Ja,  Storken  faar  vel  fyldt  sit  Fad, 

Naar  han  i  Mosen  spanker, 

Men  Dansken  koge  maa  sin  Mad 

Paa  ubesaaede  Banker. 

Af  Gjæster  er  vel  Stuen  fuld, 

Men  ikke  af  de  bedste: 

Det  samme  gridske  Røverkuld, 

Som  før  os  monne  gjæste. 

Vel  slog  vi  for  vor  Dør  en  Bom, 

Som  længe  kunde  knage; 

Men  Røveren  gik  udenom, 

Og  vi,  vi  gik  tilbage. 

Nu  drikker  han  det  danske  01, 

Mens  vi  har  Plads  i  Skuret; 

Af  Stald  han  stjæler  Bondens  Føl, 

Hans  Sul  af  Fadeburet. 

Hvor  Kongen  drog  sit  sidste  Suk, 

Der  lækkrer  han  sig  Ganen, 

Og  gjør  for  Preusserprindsen  Buk, 

Og  svinger  Ørnefanen. 

Yi  er  alene,  vi  er  Faa, 

Har  ingen  Hjælp  ivente; 

Vi  er  kun  nogle  Spurve  smaa, 

Og  Fjenden  er  en  Glente; 

Yor  Nabo  bag  det  salte  Sund 

Kun  sagte  rører  Trommen; 

Yor  Gjenbo,  med  de  mange  Pund, 

Slaar  højst  et  Slag  paa  Lommen. 

Men  vogt  dig,  Røver!  Er  maaskee 

Yor  Tid  og  Stund  ej  inde: 

Om  Gud  saa  vil,  du  skal  faa  see, 

Endnu  du  har  en  Fjende! 

Og  lad  der  være  langt  til  Havn; 

Og  Yejen  tung  og  blodig,  — 

Yort  Flag  er  gammelt  som  vort  Navn, 

Og  Armen  ung  og  modig! 

I  Nød  og  Fare. 

(Kirkecantate  —  Under  Dybbølskandsernes  Belejring.) 


i. 

Der  er  en  Lidelsernes  Skaal, 

Vi  Mennesker  skal  tømme; 

Kun  Herren  veed  det  rette  Maal 

For  vore  Taarestrømme. 

Skyd  ikka  Kalken  fra  din  Mund, 

Tag  den  med  Tro  og  tøm  den  kun 

Thi  Trøstens  Billed  paa  dens  Bund 

Har  Lys  som  Barnets  Drømme. 


I  som  værne 
Glad  og  gjerne 
Hjem  og  Arne,  Lov  og  Land ; 
Som  i  Taage 
Trofast  vaage 
Paa  den  nattekolde  Strand; 

Dag  og  Nat  ved  Farens  Elv, 
Dør  om  Dør  med  Døden  selv,  — 
Kraft  i  Eder  fra  det  Høje! 
Sejr  i  Haand  og  Sejr  i  Øje! 

I,  som  længes, 

Indestænges 
Ene  med  de  dybe  Savn ; 

I,  som  vente 

Angstbespændte 
Bud  fra  Slaget  om  et  Navn;  — 
Løs  for  Længslen  i  et  Suk, 
Lad  ej  fryse  Taarens  Dugg, 
Lær  at  bie,  lær  at  bede! 
Da  er  Trøstens  Engel  rede. 

I,  som  segned, 

Blødte,  blegned, 
Midt  i  Kampens  Kuglehvin, 

Som  derude 

Fik  til  Pude 
Vintermarkens  hvide  Lin; 
Sover  sødt  i  Danmarks  Jord, 
Hvor  Violen  stille  gror; 
Gud  har  lukket  Eders  Øje, 
Fred  med  Eder  fra  det  Høje! 


Richardt:  Nyere  Digte. 

II. 

Hellige  Gud! 
Os  og  vor  Fjende 
Grav  Du  ihænde 
De  selvsamme  Bud; 
Lad  da  i  Slaget 
Domsordet  ramme, 
Gjør  under  Braget 
Løgnen  tilskamme, 
Hellige  Glud! 


Der  er  saa  Lidt  af  Kjærlighed 

Paa  denne  kolde  Jord, 

Hvor  Du  har  villet  saa  til  Fred, 

Blodaxet  villigt  gror ; 

Yi  selv  har  nok  at  luge  bort, 

Maa  bæve  for  din  Dom  — 

Men  hvad  fra  Arilds  Tid  var  Vort, 

Det  maa  vi  værne  om. 

Du  gav  os  dette  skjønne  Land, 
Hvor  Vaaren  er  saa  lys, 
Som  skræmmer  ej  med  Ørkensand 
Og  ej  med  Afgrundsgys, 


147 


Som  lokker  ind  alt  fremmed  Frø 
Og  Fremmedes  Begjær  — 
Den  Rugmark  i  den  blanke  Sø, 
Den  er  vel  Kampen  værd. 

Du  gav  os  dette  j evne  Maal, 

I  Svulmekraft  et  Hav, 

Saa  giv  os  Styrke,  giv  os  Staal 

Til  Yærn  om  hvad  Du  gav! 

Og  styrk  os  i  al  Livets  Kamp, 

Saa  vi  med  Dig  bestaa 

Mod  Fjenden  hist  i  Røg  og  Damp, 

Mod  ham  i  Hjertets  Vraa! 


Vældige  Grud, 
Vor  og  vor  Fjendes, 
O  lad  det  kj  endes, 
Med  Dig  vi  drog  ud! 
O  lad  det  dages! 
O  lad  det  mærkes, 
Mer  end  de  Stærkes 
Er  Du  de  Svages 
Vældige  Grud! 

Ved  Foraarets  Komme. 

(Maj  1864.) 


Smaafuglene,  de  synge 
I  jublende  Klynge, 
Med  sommerligt  Mod; 
Og  i  de  dybe  Skove 
Trygt  Dyrene  sove 
Ved  Bøgenes  Fod; 
Kun  Menneskene  hade, 
De  myrde,  de  bade 
Hinanden  i  Blod. 


Men  naar  dens  Unge  piber, 
Selv  Sangfuglen  sliber 
Sit  Næb  og  sin  Klo; 
Og  melder  sig  en  Fjende, 
Tør  Hjorten  vel  rende 
Sit  Horn  imod  To; 
Og  vi,  vi  skulde  hvile, 
Til  Røverne  smile 
Og  tænke  paa  Ro? 

Kampen  ved  Helgoland. 

(Maj  1864.) 


Stærke  Drøn  fra  Nordhavsbølge, 
Friske  Pust  fra  Helgoland, 
Med  den  grønne  Tang  i  Følge 
Sejr  I  bar  til  Danmarks  Strand! 

Det  var  som  i  gamle  Dage, 
Det  var  Grlimt  af  Nordhavs  Sky: 
Det  var  os  som  turde  jage! 
Det  var  ham  som  maatte  fly ! 

„Jyllands"  Bryst  sin  Harme  svaler, 
Leger  ej  bag  Klitten  Skjul; 
Lystigt  „Hejmdals"  Hane  galer, 
Torden  ruller  fra  „Niels  Juel", 

Skudt  i  Brand  ved  danske  Brande, 
Flammer  Fjendernes  Fregat, 
Lyser  over  mørke  Vande 
Som  et  Fyr  i  Danmarks  Nat. 

Tak  I  gjæve  Orlogshelte, 
Det  var  Bad  paa  lummer  Dag! 
Nu  hos  Vaarens  lyse  Telte 
Vajer  ungt  det  gamle  Flag! 

For  Hæren  og  Flaaden. 

(5.  Juni  1864.) 


Den  lyse  Yaar  sit  Anker 
Har  kastet  ved  vor  Kyst, 
Men  vintertungt  det  banker 
Endnu  i  Danmarks  Bryst; 
Thi  Blod  har  vandet  Heden 
Og  smittet  Markens  Straa, 
Og  Ravne  taget  Reden 
Fra  vore  Fugle  smaa. 

Men  var  der  Nød  og  Fare, 
Der  var  og  Mandemod, 
En  trofast  lille  Skare, 
Som  gjerne  gav  sit  Blod; 
Der  stred  som  den  der  strider 
For  Arnen  som  en  Mand; 
Der  led  som  den  kun  lider, 
Der  lider  for  sit  Land, 

I  Kjække  fra  Midsunde 

Og  I  fra  Oversø, 

Hvor  Danmarks  Fjender  funde 

En  blodig  Vintertø; 

Du  Dybbøls  Helteskare, 

—  Stængt  mellem  Ild  og  Vand 

Som  stod  i  Dødens  Fare 

Og  Dag  og  Nat  holdt  Stand! 

I  raske  Orlogsgutter 
Fra  Østersøens  Kyst, 
Som  Spændetrøjen  slutter 
Om  Tydsklands  flade  Bryst! 
Du  Rolf,  som  end  tør  springe 
Kjækt  gjennem  Baal  og  Brand! 
Og  I,  som  Ørnens  Yinge 
Fik  ramt  ved  Helgoland!  — 

I  Danmarks  Kæmper  alle, 
Som  kjækt  i  Kampen  drog, 
Og  vilde  staa  og  falde 
Med  gamle  Dannebrog: 
Den  Tak  vi  Eder  skylde 
For  Møje,  Sorg  og  Savn, 
Tag  den  af  Hjertets  Fylde 
I  Danmarks  Modernavn! 

Efter  Tabet  af  Als. 

(Juli  1864.) 


Nu  blegner  fast  det  sidste  Haab, 

Kun  lavt  vor  Stjerne  staar, 

Og  Danmark  sidder  som  en  Job 

Og  skraber  sine  Saar; 

Og  Vennerne  de  flokke  sig, 

De  see  os,  Byld  ved  Byld, 

Og  trøste  os  saa  drøvelig: 

„Det  er  din  egen  Skyld!" 

Endnu  dog  ikke  Danmark  dør, 

Endnu  vi  har  en  Ven, 

Som  knuser  ej  det  brudte  Bør, 

Men  rejser  det  igjen; 

Som  raaber  til  hver  lille  Flok, 

Der  holder  ud  i  Tro : 

„Stat  op,  nu  -er  du  prøvet  nok, 

„Nu  skal  din  Lykke  gro!" 

Men  Tro  begjærer  han,  vor  Grud, 

Vor  Frelser  og  vor  Ven, 

Om  end  lian  skikker  Bud  paa  Bud 

Og  strenger  Tugtelsen: 

Den  Tro,  naar  ved  den  aabne  Grav 

Alt  Ligfærdsklokken  slog, 

At  Han,  som  tager  hvad  han  gav, 

Kan  give  hvad  han  tog! 

Sørgetoner. 

(August  1864.) 


Sørger  alle  Danmarks  Kvinder,  sørger, 
Over  Sønderjyllands  tabte  Strand! 
Svarer,  naar  en  Fremmed  Eder  spørger: 
Vi  blev  fremmed  i  vort  eget  Land! 
Fremmed,  hvor  Ansgar  forkyndte  Freden, 
Fremmed,  hvor  vi  sejrede  paa  Heden, 
Fremmed  paa  vor  dyrekjøbte  Jord, 
Fremmed,  ak!  som  Broderaand  i  Nord. 

I  sit  Vuggeland  blev  Dansken  fremmed! 
Skal  han  ikke  stunde  mod  sin  Grav,  — 
Kvinder!  lærer  os  at  elske  Hjemmet, 
Elske  Bøgen  og  det  salte  Hav! 
Elske  Ham,  som  har  af  Havet  løftet 
Dette  Bølgeland,  af  Sunde  kløftet, 
Elske  Maalet,  som  vi  fik  i  Arv! 
Da  skal  atter  Danmarks  Træ  faa  Marv. 

De  Saarede. 

(Septbr.  1864.) 


(jrlemmme  maa  vi  vore  Sange, 
Vi  som  knuges  af  en  Slange, 
Saa  det  isner  i  vort  Bryst; 
Grlemme  „dejligst  Yang  og  Vænge", 
Fløjtens  Lyd  og  Harpens  Strænge, 
Til  det  atter  bliver  lyst. 

Men  hvad  aldrig  vi  kan  glemme, 
Er  den  stille  Klagestemme 
Fra  saamangen  saaret  Svend! 
Var  han  Helt,  saa  skal  det  mindes, 
Har  han  Smerter,  de  maa  lindes, 
Har  han  Savn,  saa  vær  hans  Ven! 

Vi  var  trygge,  han  har  vovet, 
Han  holdt  Vagt,  mens  vi  har  sovet, 
Han  var  nær,  da  vi  var  fjern! 
Bar  vi  Vort  af  J  ammers- Aaret,  — 
Han  har  blødt,  og  han  har  baaret 
I  sit  Bryst  det  kolde  Jern. 

Danmark  selv  er  syg  og  saaret, 
Foden  lammet,  Øjet  taaret, 
Haanden  rækker  efter  Fred; 
Tør  ej  længer  Luren  gjalde,  — 
Lad  da  Psalmetunger  kalde 
Os  til  Kors  og  Kjærlighed! 

Til  de  Faldnes  Efterladte. 

(Novbr.  1864.) 


O  Du,  som  sukker  i  din  tomme  Stue! 
Han  var  saa  ung,  hvi  skulde  han  dog  dø! 
Kom  lad  os  gaa  til  Gravens  grønne  Tue, 
Guds  Himmel  er  jo  skabt  til  Tempelbue, 
Og  lad  mig  i  dit  Hjerte  saae  et  Frø! 
Et  himmelsk  Frøkorn,  jeg  tik  selv  i  Gave 
Ved  ensomt  om  en  Taarepil  at  grave,  — 
Saa  vil  vi  her  i  Dødens  stille  Hjem 
Og  som  ved  Stjernelys  fra  Bethlehem 
Til  Livets  rette  Mening  fromt  os  stave. 

Forbi,  forbi!  saa  skreg  det  i  dit  Hjerte; 
Forbi!  saa  hujer  det  i  Stormens  Sang; 
Forbi,  naar  Blodet  vælder  af  hans  Hjerte, 
Forbi  som  Luen  i  en  slukket  Kjerte,  — 
Kun  Mindet  er  igjen  med  fattig  Klang. 

Men  Luften  ejer  ogsaa  andre  Røster: 
Hver  Svale  kviddrer  lydt  om  fjerne  Kyster, 
Om  andre  Hjem,  thi  den  er  selv  kun  Grjæst; 
Og  den,  som  hvisker  sagtest,  trøster  bedst: 
Hvert  Ax,  hvert  Græs  med  Livets  Haab  dig  trøster. 

Og  Et,  et  Eneste,  vi  skal  hernede: 

Graa  kjækt  i  Kamp  for  hvad  vi  ærligt  tro, 

Med  Hjerte,  Sjæl  og  Yillie  være  rede 

Til  Dag  og  Nat  at  trodse  Slagets  Hede, 

Og  holde  Vagt  som  paa  en  Skandsebro! 

Grud  spørger  ej,  om  vi  med  Sejr  har  toget 

Fra  Skandsen,  hvor  vi  stred  og  led  og  vaaged; 

Thi  Kampen  selv,  hvert  Farens  Øjeblik, 

Det  er  den  Øvelse,  den  Læreskik, 

Hvormed  vi  ammes  op  til  Engle  sproget. 

Jo  meer  vi  veed,  hvor  stammende  vi  famle, 
Paa  dette  Tungemaal,  hvis  Klang  er  Fred, 
Des  meer  vi  vil  om  Mesteren  os  samle 
Og  altid  tage  fat  igjen  det  (ramle, 
Det  Første,  det  om  Tro  og  Kjærlighed; 
Men  dette  Land,  vi  fik  af  Glud  i  Fæste, 
Var  ikke  det  i  Nødens  Stund  vor  Næste, 
En  Sjæl,  som  faldet  var  i  Røverhaand, 
Som  skulde  løses  af  sin  Trængsels  Baand 
Og  løftes  op  og  plejes  paa  det  Bedste? 

Og  brændte  blot  en  Taare  ham  paa  Kinden, 
Var  kun  hans  sidste  Suk  i  Jesu  Navn; 
Var  han  en  Baad,  som  kastedes  for  Vinden, 
Som  nu,  først  nu,  med  Tro  til  Fyrets  Skinnen, 
Alt  Klipperevet  nær,  fik  vendt  sin  Stavn: 
Har  vildt  han  tumlet  om,  —  dog  tør  vi  haabe, 
I  Naadens  Hav  er  og  for  ham  en  Draabe ! 
Thi  som  en  Luftning  aabner  Rosens  Mund, 
Et  saadant  Suk  kan  aabne  Hjertets  Grund, 
Og  i  sin  Stilhed  højt  til  Himlen  raabe. 

Og  tror  du,  han  med  Længselstoner  klare 
Trygt  i  Guds  Faderhaand  gav  hen  sin  Sjæl, 
Glad  ved  sin  Plads  i  Danmarks  Vidneskare, 
Da  spørg  ej  længer,  om  han  maatte  fare 
I  Livets  Morgen,  Middag  eller  Kveld: 
See,  Herren  planter  om  med  Dødens  Spade, 
At  vi  vort  Løv  i  bedre  Lys  kan  bade: 
Men  som  han  selv  har  tilmaalt  Lys  og  Luft, 
Begjærer  han  af  Blomsterknoppen  Duft, 
Af  Stammen  Frugt,  af  Ympen  grønne  Blade! 

Ja  Du,  hvem  Sorg  og  Savn  med  hvasse  Tænder 
I  Hjertet  skar,  vær  ej  saa  sorrigfuld! 
Tro  det  er  Harven,  som  en  Skorpe  vender, 
At  Livsens  Frø  fra  Herrens  egne  Hænder 
Kan  bedre  trives  i  dit  Hjertes  Muld! 

Lad  ikke  Taarexis  Arbejd  være  ødet! 

Da  skal  du  selv,  af  Troen  gjennemglødet, 

Et  Liv  begynde  med  forynget  Mod 

Og  vidne:  denne  tunge  Taareflod 

Den  var  saa  tung,  thi  den  bar  Guld  i  Skjødet. 

Ved  Løvfald. 

(October  1864.) 


I. 

Taagen  isner, 
Hosen  visner, 

Siv  og  Snerle  sammen  dør; 

Skoven  ryster, 

Stormen  høster, 

Flænger  Lundens  tynde  Slør, 

Løfter  højt  sin  hæse  Røst; 

Og  faar  Svar  fra  Danmarks  Bryst: 

Skjoldet  revnet! 

Volden  j evnet! 

Meget  fristet,  Intet  evnet. 

Gridske  Storm,  saa  spænd  din  Vinge, 
Grav  kun  Somrens  aabne  Grav! 
Hvad  er  Vunden,  du  kan  stinge, 
Hvad  er  Tabet,  du  kan  bringe, 
Mod  de  Frugter,  Somren  gav! 

Leg  kun  du  din  vilde  Leg, 
Kast  kun  om  en  trøsket  Eg,  — 
Bedre  Stammer  saae  vi  segne, 
Bedre  Krandse  saae  vi  blegne; 
Sank  kun  Du  dit  golde  Neg! 

Ja  lad  ramle 
Af  det  Gramle 

Alt  hvad  kun  er  vissent  Løv, 
Skjøre  Planer 
Gustne  Faner 
Vejres  lien  og  vorde  Støv! 
Har  os  Somren  Torne  bragt, 
Tag  da  Tiden  vel  iagt: 
Plant  dem  ud,  da  skal  I  skue 
Tornefødte  Roser  lue! 


IL 

Men,  skal  vi  til  et  Foraar  naae, 
Til  ruggrønt  Land, 
Da  tør  vi  ikke  gaa  paa  Taa, 
Men  vore  Træsko  trædes  maa, 
Og  vi  maa  pløje,  vi  maa  saae, 
Saa  frisk  vi  kan! 


164 


Ja  pløje  dybt  med  dristig  Haand 
I  Dybet  af  vor  Folkeaand, 
Og  trylle  frem  som  Grefion 
Et  Land. 

Et  Land  som  vore  Fædres  Land, 
Og  dog  et  nyt, 
Hvor  bøje  Syners  Fjelderand 
Sig  løfter  over  hviden  Sand, 
Saa  Modersmaalets  Fossevand 
Kan  larme  lydt! 

Et  Land,  hvor  ingen  Tvedragtstrold 
Tør  isne  med  sin  Aande  kold, 
Et  Land,  som  trodser  Fjendevold, 
Et  nyt. 

Fald  ned  for  alle  Sjæles  Gud, 

Fald  ned  for  Ham! 

Saa  kaste  vi  paa  Herrens  Bud 

Vor  sidste  Eug  i  Mulmet  ud. 

Og  glemme  Storm  og  Vinterslud, 

Og  Skaar  og  Skam. 

Da  skal  fra  Danmarks  lyse  Vang 

For  onde  Dages  Tugt  og  Tvang 

Højt  svinge  sig  en  Takkesang 

Til  Ham! 

